title: Merikaapeli

text: Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi.


title: Merikaapeli

text:
Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi.
Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin,
joten käyttökelpoisen virran siirtäminen tulee mahdottomaksi.


title: Pelto-orvokki

text: Pelto-orvokki ("Viola arvensis") on vaaleakukkainen rikkaruohona kasvava orvokki. Suomen 13 orvokkilajista vain pelto-orvokki ja keto-orvokki ovat yksivuotisia. Kasvi on Suomessa muinaistulokas.


title: Pelto-orvokki

text: Pelto-orvokki kasvaa 5–20 cm korkeaksi. Sen kukat ovat valkoiset tai vaalean keltaiset ja niiden keskellä on mustat juovat. Varsi on rento, melkein köynnöstävä. Lehdet ovat hammaslaitaiset. Pelto-orvokki muistuttaa paljon keto-orvokkia ("Viola tricolor").


title: Pelto-orvokki

text: Pelto-orvokki kasvaa yleisenä Keski- ja Etelä-Suomessa ja koko Euroopassa siitä etelään. Harvinaisempana sitä tavataan myös Pohjois-Suomessa sekä Pohjois-Amerikassa, missä se on viljelykasvien mukana tullut rikkaruoho.


title: Johan Norberg

text: Johan Norberg (s. 27. elokuuta 1973) on ruotsalainen kirjailija, dokumentaristi ja aate- ja taloushistorioitsija joka on keskittynyt taloudelliseen globalisaatioon ja yksilönvapauksiin. Hän on "Globaalin kapitalismin puolustus" -kirjan kirjoittaja. Hän on myös juontajana brittiläisen televisiokanava Channel 4:in tilaamassa dokumentissa "Globalisation is Good" joka perustuu Norbergin kirjaan.


title: Johan Norberg

text: Poliittisesti Norberg kuvailee itseään "perinteiseksi eurooppalaiseksi liberaaliksi". Muiden väitteiden ohella Norberg kirjoittaa, että hyvinvointivaltio vähentää ihmisten kollektiivista onnellisuutta koska se vie ihmisiltä mahdollisuuden ohjata ja ottaa vastuuta elämästään.


title: Johan Norberg

text: Johan Norberg syntyi Tukholmassa ja kasvoi Hässelbyssä. Hän on entisen Ruotsin kansallisarkiston hoitajan Erik Norbergin ja Birgitta Norbergin poika. Hänen poliittinen aktiivisuutensa alkoi kun hän yhdessä kavereidensa kanssa voitti kouluvaalit omalla anarkistipuolueellaan. Hän hylkäsi pian anarkistiset näkemyksensä ja siirtyi liberalismin kannattajaksi, joka hänen mielestään ottaa vapauden vakavammin. Vuosina 1992–1999 Norberg opiskeli Tukholman yliopistossa filosofiaa, kirjallisuustiedettä ja politiikan tutkimusta. Opiskeluaikoinaan Norberg liittyi libertaristiseen / uusliberalistiseen Frihetsfronten-järjestöön. Hän oli järjestön lehden "Nyliberalen" päätoimittaja vuosina 1993–1997.


title: Johan Norberg

text: Vuonna 1997 Norbergiin otettiin yhteyttä ruotsalaisesta ajatushautomo Timbrosta joka pyysi Norbergiä kirjoittamaan kirjan ruotsalaisesta kirjailijasta Vilhelm Mobergista. Kirja "Motståndsmannen Vilhelm Moberg" myi hyvin ja sai aikaan ison Moberg-keskustelun. Tämän jälkeen häntä pyydettiin kirjoittamaan myös toinen kirja Ruotsin liberalismin historiasta. Myös tästä "Den svenska liberalismens historia" -kirjasta tuli menestys ja Norberg sai vakituisen työpaikan Timbrolta. Heti aluksi hän toimi "Smedjan.com" -verkkojulkaisun vastaavan päätoimittajan apulaisena. Lokakuussa 1999 hän perusti verkkosivuston "Frihandel.nu" laittaakseen sinne materiaalia vapaakaupasta ja avoimista talouksista.


title: Johan Norberg

text: Vuonna 2005 Internetworldin lukijat äänestivät Norbergin blogin parhaaksi ruotsalaiseksi blogiksi.


title: Dv

text: Dv tarkoittaa seuraavia:


title: Dv

text: Aihepiiriin liittyvät myös seuraavat:


title: Linux Terminal Server Project

text: Linux Terminal Server Project (LTSP) on Jim McQuillanin Linuxiin kehittämä lisäosa, jonka avulla usea ihminen voi käyttää yhtäaikaisesti samaa palvelintietokonetta heikkotehoisten päätekoneiden kautta. LTSP avaa jokaiselle kevytpäätteelle oman istunnon Linuxiin. Käyttäjän kannalta istunto vaikuttaa siltä kuin hän käyttäisi palvelinkonetta suoraan, sillä kaikki ohjelmat suoritetaan palvelimen resursseilla.


title: Linux Terminal Server Project

text: LTSP:tä on alettu käyttää erityisesti koulujen tietokonejärjestelmien ratkaisuissa sen tarjoamien etujen ansiosta. Myös Ilmatieteen laitos on ottanut käyttöön kevytpääteratkaisun uudessa toimitalossaan Dynamicumissa.


title: Linux Terminal Server Project

text: LTSP sisältyy muiden muassa K12LTSP-, Skolelinux-, AbulÉdu-, Kubuntu- ja Edubuntu-jakelupaketteihin.Kevytpääte asennetaan käynnistymään lähiverkosta käynnistyslevykkeen avulla tai suoraan BIOS-asetuksella. Pääte lataa verkon ylitse palvelinkoneelta minimaalisen Linux-käyttöjärjestelmän ja avaa sitten graafisen istunnon palvelimeen. Kaikki istunnossa käytetyt ohjelmat suoritetaan palvelimen resursseilla. Päätteen oheislaitteet (äänikortti, tallennuslaitteet, tulostimet yms.) ovat kuitenkin käytettävissä.


title: Linux Terminal Server Project

text: Palvelimen tehontarve riippuu täysin kevytpäätteiden lukumäärästä ja suoritettavista ohjelmista. Hyvän palvelimen kymmenelle kevytpäätteelle saa tehtyä hieman keskivertoa paremmasta työasemasta, johon on asennettu vähintään gigatavu keskusmuistia. Kevytpäätteen laitteistovaatimukset ovat vaatimattomat, kuten käy ilmi seuraavasta taulukosta.


title: Spiritual Black Dimensions

text: Spiritual Black Dimensions on Dimmu Borgirin vuonna 1999 julkaistu neljäs studioalbumi.


title: Alive in Torment

text: Alive in Torment on Dimmu Borgirin vuonna 2001 julkaistu EP.


title: Martin Bryant

text: Martin John Bryant (s. 7. toukokuuta 1967) on australialainen spree killer, joka murhasi 35 ja haavoitti 37 ihmistä niin sanotussa ”Port Arthurin verilöylyssä” Tasmaniassa vuonna 1996. Bryant tuomittiin 35 elinkautiseen vankeusrangaistukseen sekä ylimääräiseen 1 035 vuoden vankeusrangaistukseen eikä hänellä ole näillä näkymin vapautumisen mahdollisuutta. Tämä on harvinaista Australiassa, jossa suurimmalle osalle elinkautistuomiosta säädetään jokin aikaraja, jonka jälkeen on mahdollista hakea armahdusta.


title: Martin Bryant

text: Bryant on vanhempi Maurice ja Carleen Bryantin kahdesta lapsesta. Bryantin älykkyysosamääräksi laskettiin hänen varhaisina kouluvuosinaan 66, ja hänet siirrettiin erityisopetuksen luokalle.


title: Martin Bryant

text: Bryantia kiusattiin koulussa ja hänet ohjattiin useaan otteeseen psykiatriseen hoitoon. Hänen myös tiedetään kiduttaneen eläimiä. Vuonna 1984 hänet todettiin henkisesti jälkeenjääneeksi ja persoonallisuushäiriön piirteitä omaavaksi. Varhaisina aikuisvuosinaan Bryant eli työkyvyttömyyseläkkeensä turvin, jota hänelle myönnettiin alhaisen älykkyysosamäärän vuoksi. Bryant meni naimisiin Helen Harveyn kanssa, ja pari eli yhdessä, kunnes Helen kuoli liikenneonnettomuudessa.


title: Martin Bryant

text: Bryantin isä teki itsemurhan tämän ollessa lapsi.


title: Martin Bryant

text: Ei ole täysin selvinnyt, miksi Bryant teki joukkomurhan Tasmanian Port Arthurissa 28. huhtikuuta 1996. Mahdollinen motiivi on ollut huomionhakuisuus, ja Bryantin kerrotaankin sanoneen naapurilleen, kuinka hän ”aikoisi tehdä jotain, joka saa ihmiset muistamaan hänet aina.”


title: Martin Bryant

text: Bryantin ensimmäiset uhrit Port Arthurissa olivat David ja Sally Martin. Heidät murhattuaan Bryant alkoi ammuskella kohti muita, satunnaisesti valittuja ihmisiä. Lopullisia kuolonuhreja tuli 35. 37 muuta haavoittui.


title: Martin Bryant

text: Media reagoi tapaukseen voimakkaasti ja kuvaili myös tämän outoa käytöstä lapsena.


title: Martin Bryant

text: Bryantia pidettiin syyntakeisena, koska ei kyetty löytämään viitteitä siitä, että Bryant olisi ollut täyttä ymmärrystä vailla rikoksen tekohetkellä. Joukkomurhan jälkeen eräs lääkäri antoi Bryantille diagnoosin Aspergerin syndrooma, vaikka kehitysvammaisuus on Aspergerin syndrooman poissulkukriteeri. Toinen psykiatri kyseenalaisti Bryantille annetun diagnoosin.


title: Martin Bryant

text: Bryant tunnusti oikeudessa rikokset, ja parin viikon päästä hänet tuomittiin elinkautiseen vankeuteen. Bryantille ei suotu armahdusmahdollisuutta, vaan esitettiin suositus, että tulisi pitää vankeudessa hänen loppuikänsä.


title: Martin Bryant

text: Bryant oli saanut useita uhkauksia muilta vangeilta. Oman turvallisuutensa vuoksi hänen annettiin suorittaa tuomionsa alkuvaiheet omassa sellissään eristyksessä muista. Bryant on vankeutensa aikana yrittänyt itsemurhaa ainakin kuusi kertaa.


title: Martin Bryant

text: Marraskuussa 2006 uutisoitiin, että Bryant oli siirretty Hobartin Wilfred Lopesin psykiatriseen yksikköön.


title: Martin Bryant

text: Tiedossa olevat kuolonuhrit.


title: Tg

text: Tg tarkoittaa seuraavia:


title: Linden Ashby

text: Linden Ashby (s. 23. toukokuuta 1960 Atlantic Beach, Florida) on yhdysvaltalainen näyttelijä, joka tunnetaan parhaiten Cameron Kirstenin roolista saippuaoopperassa "Tunteita ja tuoksuja". Lisäksi hän on esiintynyt muun muassa "Melrose Placessa" ja Johnny Cagen roolissa "Mortal Kombatissa".


title: Linden Ashby

text: Ashby valmistui Jacksonvillessä sijaitsevasta Bolles Schoolista.


title: Linden Ashby

text: Ashby on naimisissa näyttelijä Susan Waltersin kanssa. Heillä on vuosina 1991 ja 1992 syntyneet tyttäret.


title: Tk

text: Tk tarkoittaa seuraavia:


title: Korsteeni

text: Korsteeni on Suomen Höyrypursiseura ry:n vuosijulkaisu. Lehti oli alun perin mustavalkoinen, mutta vuosien mittaan se on saanut värilliset kannet ja värisivuja. Lehti toimitetaan kaikille Suomen Höyrypursiseura ry:n jäsenille ja lehden tilaajille. Tämän lisäksi lehteä voi ostaa Suomen Höyrypursiseuran verkkokaupasta, suurista kirjakaupoista sekä antikvariaateista, esimerkiksi Antikvariaatti Helmestä Lappeenrannasta. Lehden päätoimittaja on metsänhoitaja Esko Pakkanen.


title: Korsteeni

text: Lehti sisältää höyrylaivoihin liittyviä uutisia, historiallisia artikkeleita, sanomalehtikatsauksia vanhoihin höyrylaiva-aiheisiin uutisiin, henkilökuvia, höyrylaivakirjallisuuden esittelyjä sekä tietenkin Suomen Höyrypursiseuran toimintaa kuluneen vuoden aikana. Lehti on yksi varteenotettavimpia laivajulkaisuja Suomessa.


title: Korsteeni

text: Vuonna 2005 ilmestyi 20. numero, jonka painos oli 1 550 kappaletta. Tässä numerossa uutisoitiin muun muassa paljon huomiota herättänyt höyrylaiva Heikki Peurasen uppoaminen ja laivan hyvin nopea kunnostaminen huippukuntoon tämän jälkeen.


title: Korsteeni

text: Vuoden 2008 numero juhlisti 40 vuotta täyttänyttä Suomen Höyrypursiseuraa ja vajaa puolet lehden sisällöstä kertoi Höyrypursiseuran vaiheista näiden vuosien varrelta.


title: Hans Krebs (kenraali)

text: Hans Krebs (4. maaliskuuta 1898 Helmstedt – 1. toukokuuta 1945 Berliini) oli saksalainen jalkaväenkenraali ja Saksan maavoimien yleisesikunnan (Oberkommando des Heeres) viimeinen päällikkö.


title: Hans Krebs (kenraali)

text: Krebs palveli vapaaehtoisena armeijassa 1914. Hänet ylennettiin viimein luutnantiksi 1925. Ennen operaatio Barbarossaa hän palveli Moskovassa Saksan sotilasasiamiehenä. Krebs oli ammattiupseeri ja komensi useita Saksan armeijakunnista ennen kuin hänestä tuli yleisesikunnan päällikkö. Krebs oli 749:s rautaristin tammenlehvillä saanut sotilas.


title: Hans Krebs (kenraali)

text: Sodan viimeisinä päivinä hän oli muun muassa Adolf Hitlerin testamentin todistaja sekä ensimmäinen Saksan johtajista, jonka maan hallitus valtuutti 1. toukokuuta 1945 neuvottelemaan antautumisesta. Neuvostokenraali Vasili Tšuikov ei kuitenkaan hyväksynyt mitään muuta kuin ehdottoman antautumisen. Krebs palasi johtajan bunkkeriin kertomaan asian Bormannille ja Goebbelsille. Krebs ampui itsensä Führerbunkerissa juuri ennen Berliinin antautumista.


title: Hans Krebs (kenraali)

text: Vuonna 2004 valmistuneessa saksalaisessa elokuvassa "Perikato" Krebsiä esitti Rolf Kanies.


title: Wilhelm Burgdorf

text: Wilhelm Burgdorf (14. helmikuuta 1895 Fürstenwalde – 1. toukokuuta 1945 Berliini) oli Wehrmachtin jalkaväenkenraali toisen maailmansodan aikana sekä Adolf Hitlerin pääadjutantti vuonna 1945.


title: Wilhelm Burgdorf

text: Burgdorf palveli 529:nnen jalkaväkirykmentin komentajana vuodesta 1940 huhtikuuhun 1942. Huhtikuussa 1942 hänestä tuli armeijan henkilöstöpäällikkö ja hänet ylennettiin 1944, minkä jälkeen hän toimi Hitlerin pääadjutanttina


title: Wilhelm Burgdorf

text: Hän oli yksi Hitlerin uskollisimmista upseereista. Sodan lopussa Burgdorf oli Hitlerin seurana Führerbunkerissa. Burgdorf, Joseph Goebbels, Hans Krebs ja Martin Bormann todistivat ja allekirjoittivat Hitlerin testamentin. Pian Hitlerin ja Goebbelsien itsemurhien jälkeen hän teki itsemurhan yhdessä esikuntapäällikkö Krebsin kanssa.


title: Wilhelm Burgdorf

text: Elokuvassa "Perikato" ("Der Untergang", 2004) Burgdorfia esitti saksalainen näyttelijä Justus von Dohnányi.


title: Kiinteän olomuodon fysiikka

text: Kiinteän olomuodon fysiikka on tiiviin aineen fysiikan suurin osa-alue. Kiinteän olomuodon fysiikka tutkii kiinteää ainetta, joka koostuu suuresta määrästä kemiallisesti tiheästi yhteen sitoutuneista atomeista. Kiteisten aineiden tutkimus on tärkeä osa kiinteän aineen fysiikkaa. Tavoitteena on pystyä mallintamaan matemaattisesti aineen sähköiset, optiset, magneettiset, ja mekaaniset ominaisuudet. Tämä on yksinkertaisinta jaksollisten systeemien kuten kiteiden tapauksessa. Kiinteän olomuodon fysiikan tärkeimmät matemaattiset työkalut löytyvät kvanttimekaniikan teorioista ja menetelmistä.


title: Kiinteän olomuodon fysiikka

text: Kyseinen fysiikan ala kattaa muun muassa seuraavat aihepiirit, jotka liittyvät aineen rakenteeseen.


title: Gemballa

text: Gemballa on saksalainen urheiluautojen valmistaja, jonka toimitilat sijaitsevat Leonbergissa lähellä Stuttgartia. Samoin kuin RUF, sen mallisto pohjautuu hyvin pitkälle Porschen mallistoon. Gemballan kuitenkin katsotaan Saksan lainsäädännön perusteella olevan itsenäinen autonvalmistaja, sillä riittävän moni yksittäinen osa Gemballan versioissa on joko omavalmisteinen tai muutoin poikkeava Porschen vastaavista malleista.


title: Gemballa

text: Gemballa perustettiin vuonna 1970 ja se sai nimensä perustajansa Uwe Gemballan mukaan. Vuonna 2010 Uwe Gemballa katosi liikematkalla Etelä-Afrikassa ja hänen ruumiinsa löydettiin myöhemmin teloitettuna. Yritys kärsi talousvaikeuksista ja Uwe Gemballa oli ilmeisesti sotkeutunut sen seurauksena talousrikoksiin.


title: Gemballa

text: Gemballan rakentama 600-hevosvoimainen Porsche-klooni piti 1990-luvun loppupuoliskolla hallussaan Nürburgringin vanhalla Nordschleifellä vakioautojen kierrosennätystä. Wolfgang Kaufmann paranteli ennätystä lukemiin 7'32.52" vuonna 2001. Sittemmin ennätys on rikottu Porschen Carrera GT -mallilla vajaan sekunnin erolla.


title: Åke Blomqvist

text: Åke Arthur Blomqvist (14. joulukuuta 1925 Helsinki – 18. syyskuuta 2013 Helsinki) oli suomalainen diplomitanssinopettaja. Vuonna 1998 Blomqvistille myönnettiin opetusneuvoksen arvonimi.


title: Åke Blomqvist

text: Blomqvist opetti 1940-luvulta lähtien tanssia suomalaisille. Hän tapasi vaimonsa Leenan 1970-luvun alussa. Yhdessä he pitivät tanssikoulua Helsingissä, Tampereella ja Lahdessa. Vuodesta 2009 tanssikoulu on toiminut heidän tyttärensä Clara Blomqvistin johdolla. Blomqvist oli television "Lauantaitanssit"-ohjelman keskeisiä tekijöitä. Hän kirjoitti myös useita tanssinopetuskirjoja ja muita oppimateriaaleja sekä näytteli myös elokuvissa.


title: Åke Blomqvist

text: Stadin Slangi ry. valitsi Blomqvistin vuoden 2000 Stadin Kundiksi Helsinki-päivänä 12. kesäkuuta 2000.


title: Åke Blomqvist

text: Åke ja Leena Blomqvist sijoittivat vuosina 1999–2000 kaksi miljoonaa euroa Nordean Selekta-säästöhenkivakuutuksiin. Sijoituksista katosi kurssien laskiessa muutamassa vuodessa puolet. Pariskunta vaati oikeusteitse pankkia korvaamaan menetetyt rahat. Vuonna 2008 Helsingin käräjäoikeus velvoitti Nordean korvaamaan sijoitustappiot korkoineen. Hovioikeus kuitenkin ratkaisi asian Nordean hyväksi kesäkuussa 2009. Blomqvistit hävisivät myös korkeimmassa oikeudessa tammikuussa 2011 ja joutuivat maksamaan Nordean kymmenien tuhansien oikeuskulut.


title: Åke Blomqvist

text: Åke Blomqvist kuoli 18. syyskuuta 2013 aamupäivällä äkilliseen sairauskohtaukseen ollessaan kävelyllä kotinsa lähettyvillä Helsingissä.


title: Stephen Hopkins

text: Stephen Hopkins (7. maaliskuuta 1707 – 13. heinäkuuta 1785) oli rhodeislandilainen poliitikko ja Rhode Islandin kuvernööri. Hopkins oli mukana kirjoittamassa Yhdysvaltain itsenäisyysjulistusta ja oli siirtokuntien kongressin jäsen vuosina 1774–1776.


title: Stephen Hopkins

text: Monet historioitsijat ovat päätelleet, että Hopkinsin käsiala itsenäisyysjulistuksen allekirjoituksessa osoittaa hänellä olleen jokin liikuntarajoite, mahdollisesti CP-vamma. Hopkins itse huomautti allekirjoitustilaisuudessa "Vaikka käteni vapisee, sydämeni ei vapise."


title: Tn

text: Tn tarkoittaa seuraavia asioita:


title: Margaux Hemingway

text: Margaux Louise Hemingway (16. helmikuuta 1954, Portland – 1. heinäkuuta 1996, Santa Monica) oli yhdysvaltalainen elokuvanäyttelijätär ja malli. Hänen isoisänsä oli kirjailija Ernest Hemingway, ja hänellä oli näyttelijäsisko Mariel Hemingway.


title: Margaux Hemingway

text: Hemingway syntyi Oregonin osavaltiossa. Hän sai nimensä Château Margaux -viinistä. Hemingway varttui isoisänsä maatilalla Idahon Ketchumissa.


title: Margaux Hemingway

text: Vuonna 1976 Hemingway esiintyi yhdessä siskonsa Marielin kanssa elokuvassa "Lipstick". Hän pääsi myös Fabergén mainosmalliksi miljoonan dollarin sopimuksella. Hemingwayn kuvia julkaistiin "Voguen" ja "Timen" kansissa.


title: Margaux Hemingway

text: Hemingwayn ensimmäinen avioliitto Errol Wetsonin kanssa päättyi eroon. Myöhemmin hän nai venezuelalaisen Bernard Foucherin, mutta tämäkin avioliitto johti eroon 1985. Alkoholinkäyttönsä vuoksi Hemingway kirjoittautui vuonna 1987 Betty Ford Centeriin Rancho Mirageen (Kalifornia) vieroitukseen. Vuonna 1994 hän meni masennuksen takia psykiatriseen sairaalaan Idahoon.


title: Margaux Hemingway

text: Viimeisinä vuosinaan Hemingway mm. jakoi nimikirjoituksia "Playboyn" julkaisemiin kuviin hänestä. Hänen oli myös tarkoitus vetää Discovery Channelin "Wild Guide" -sarjaa. Hemingway kuitenkin teki itsemurhan ottamalla yliannostuksen fenobarbitaalia Kaliforniassa 1996. Hänen tiedetään kärsineen elämänsä aikana useista terveydellisistä ongelmista, kuten alkoholismista, masennuksesta, epilepsiasta ja bulimiasta. Hänellä oli myös lukihäiriö.


title: Heinrich Müller

text: Heinrich Müller (s. 28. huhtikuuta 1900 München – katosi 1. toukokuuta 1945) oli saksalainen SS- ja poliisin kenraaliluutnantti ("SS-Gruppenführer") sekä Gestapon päällikkö. Müller kuului Adolf Hitlerin sisäpiiriin. Müller tunsi Hitlerin jo ensimmäisen maailmansodan ajalta.


title: Heinrich Müller

text: Mülleriä pidetään yhtenä holokaustin pääsuunnittelijoista. Hän otti osaa Wannseen konferenssiin, jossa päätettiin juutalaisten joukkotuhosta. Hän oli yksi kokoukseen osallistuneista toisen portaan natsijohtajista Adolf Eichmannin, Roland Freislerin ja Reinhard Heydrichin ohella. Hän katosi toukokuussa 1945, ja hänen oletetaankin kuolleen puna-armeijan vallatessa Berliiniä. Joidenkin salaliittoteorioiden mukaan hän kuitenkin olisi paennut Yhdysvaltoihin ja työskennellyt siellä CIA:n hyväksi. Kummastakaan teoriasta ei ole varmuutta.


title: Heinrich Müller

text:
Heinrich Müller syntyi köyhään katolilaiseen perheeseen 28. huhtikuuta 1900. Müller liittyi Saksan armeijaan ja osallistui ensimmäiseen maailmansotaan itärintamalla saaden rautaristin palveluksestaan. Sodan jälkeen Müller työskenteli poliisina (mutta ei ollut Freikorpsin jäsen) Baijerissa missä hän erikoistui keräämään tietoja Saksan kommunistisen puolueen jäsenistä. Näihin aikoihin Heinrich Mülleristä tuli kansallissosialistisen puolueen vahva tukija nähtyään Punaisen armeijan teloittavan useita panttivankeja. Vuonna 1934 Reinhard Heydrich otti Müllerin palvelukseensa johtamaan Gestapoa. Heinrich Müller määrättiin johtamaan salaista poliisia vuonna 1939. Müllerin tehtävänä oli seurata kansallissosialistien vastaisia oppositio-liikkeitä, kuten kommunisteja, sosialisteja, liberaaleja sekä juutalaisia.
Reinhard Heydrichin salamurhan jälkeen 1942, Müller työskenteli läheisesti hänen sijaisensa Ernst Kaltenbrunnerin kanssa. Heinrich Müllerillä oli myös läheiset välit Gestapon juutalaisasiain osaston johtajan Adolf Eichmannin kanssa. Kun kävi ilmeiseksi että Saksa häviää sodan, Müller alkoi suunnitella pakoaan. Todistettavasti Heinrich Müller nähtiin elävänä Berliinissä Adolf Hitlerin bunkkerissa 1. toukokuuta 1945, päivä Hitlerin itsemurhan jälkeen. Müllerin henkilöpapereilla varustettu ruumis löydettiin elokuussa 1945 Berliinistä haudattuna entisen ilmailuministeriön tontille.


title: Heinrich Müller

text: Heinrich Müllerin uskottiin paenneen Etelä-Amerikkaan, mutta eräs Mossadin agentti väitti nähneensä Müllerin poistuneen 1967 tämän pojan asunnolta Münchenissä. Mossad ei kuitenkaan päässyt hänen jäljilleen.


title: Heinrich Müller

text: Berliner Zeitung kertoi marraskuussa 2013, että Müllerin hauta on löytynyt Berliinistä juutalaiselta hautausmaalta. Gestapo oli tuhonnut hautausmaan vuonna 1943, mutta se muutettiin keväällä 1945 sotilaiden ja siviilien joukkohaudaksi. Kuuteentoista joukkohautaan on haudattu 2 425 kuollutta.


title: Tr

text: Tr tarkoittaa seuraavia:


title: Tr

text: Aihepiiriin liittyvät myös seuraavat:


title: Nahkakolo

text: Nahkakolo () on Mikael Niemen vuonna 2004 julkaistu tieteiskirja. Teos koostuu useista erillisistä tarinoista, muun muassa Nahkakolosta. Kirjan mielikuvitukselliset tarinat ovat tyyliltään parodisia hieman Douglas Adamsin kirjojen tyyliin.


title: Monogrammi

text: Monogrammi eli nimikirjainsommitelma on kirjaimia yhdistelemällä luotu symboli. Kirjaimet liitetään yhteen siten, että ne ikään kuin näyttävät yhdeltä kirjaimelta. Monet hallitsijat ovat käyttäneet rahoissa ja mitaleissa monogrammeja kasvokuvan sijaan. Tunnettu monogrammi on esimerkiksi Χ- ja P-kirjaimet yhdistävä Kristus-monogrammi.


title: Monogrammi

text: Erään teorian mukaan dollarin symboli $ on alun perin ollut Yhdysvaltojen ("United States") monogrammi, eli kirjaimet U ja S kirjoitettuna päällekkäin. Myös muista valuutoista on käytetty monogrammia tai monogrammimaista lyhennettä, valuuttatunnusta.


title: Rita Faltoyano

text: Rita Faltoyano (s. Rita Gacs, 5. elokuuta 1978 Budapest) on unkarilainen pornonäyttelijä.


title: Rita Faltoyano

text: Faltoyano on sanonut, että hän sai kutsun esiintymään hardcore-elokuvissa esiinnyttyään television kauneuskilpailussa vuonna 2000. Hän esiintyi ensimmäisen kerran alastonlehdessä jo samana vuonna. Hänet tunnetaan luultavasti parhaiten suuren budjetin aikuiselokuvatrilogia "Gladiatorista".


title: Johnny Ace

text: John Marshall Alexander, Jr., taiteilijanimeltään Johnny Ace (9. kesäkuuta 1929 – 25. joulukuuta 1954) oli yhdysvaltalainen rhythm and blues -laulaja.


title: Johnny Ace

text: Johnny Ace syntyi Memphisissä, Tennesseessä ja sai peruskoulutuksensa LaRose Grammar Schoolissa ja Booker T. Washington High Schoolissa. Palveltuaan toisen maailmansodan aikana merivoimissa hän liittyi pianistiksi Adolph Duncanin yhtyeeseen. Hän soitti myös B. B. Kingin kanssa. Pian muusikko otti käyttöön taiteilijanimensä ja solmi levytyssopimuksen Duke Recordsin kanssa. Hänen ensimmäinen äänityksensä vuodelta 1952 "My Song" oli R&B-listojen kärjessä monta viikkoa.


title: Johnny Ace

text: Tulevina vuosina monet Acen Duke Recordsilla julkaisemat kappaleet nousivat listahiteiksi. Näistä ykkössijalle nousivat "The Clock" ja "Pledging My Love". Hän alkoi kierrellä ja esiintyi monesti yhdessä Big Mama Thorntonin kanssa. Eräällä kiertueellaan Teksasin Houstonissa hän ampui itsensä humalatilassa kesken venäläisen ruletin. Hautajaisiin 2. tammikuuta 1955 osallistui arvioidut n. 5 000 ihmistä.


title: Johnny Ace

text: Johnny Acen uraa edesauttaneita henkilöitä olivat levypomo Don D. Robey, Buffalo Booking Agencyn Evelyn Johnson ja memphisiläisen WDIA-radioaseman James Mattis. Ace sai vuosina 1954 ja 1955 useita tunnustuksia sellaisilta organisaatioilta kuin Cash Box, BMI, Billboard ja The Automatic Music Industry of America.


title: Johnny Ace

text: Johnny Acen kappaleista on tehty covereita, kuten Aretha Franklinin vuonna 1968 äänittämä versio "My Song" -laulusta. Paul Simon on kirjoittanut laulun "The Late Great Johnny Ace".


title: Outi Pakkanen

text: Outi Pakkanen (s. 27. tammikuuta 1946 Kokkola) on suomalainen kirjailija. Koulutukseltaan Pakkanen on ekonomi. Hän työskenteli yli 35 vuotta markkinointi- ja mainosalalla. Pakkanen toimi Uudet Kirjat -kirjakerhon päätoimittajana vuosina 1987–2004. Nykyisin hän on vapaa kirjailija. Hän on osuuskuntamuotoisen kustantamon Crime Timen perustajajäsen.


title: Outi Pakkanen

text: Pakkanen on tunnettu etenkin Helsinkiin sijoittuvista jännitysromaaneista, joiden tapahtumat sijoittuvat sukujuhliin, luokkakokouksiin ja seminaareihin. Hän ei halua tehdä kirjoissaan poliisista sankaria, koska ei tunne näiden maailmaa tarpeeksi hyvin. Neljässä ensimmäisessä kirjassa rikostutkijana on komisario Antti Viitala, ja hänen jälkeensä tutkijaksi vaihtuu Matti Martikka. Kolmannesta kirjasta lähtien tapahtumissa on mukana myös mainosgraafikko Anna Laine, joka auttaa rikosten ratkaisuissa. Dekkareiden lisäksi Pakkanen on kirjoittanut elämäkertateokset Emmi Jurkasta ja Aino Acktésta.


title: Outi Pakkanen

text: Pakkasen ensimmäinen Martikka -dekkari "Katso naamion taa" on sovitettu myös kolmiosaiseksi televisiosarjaksi. Vuonna 1989 ensi-esitetyn sarjan ohjasi ja käsikirjoitti Taisto-Bertil Orsmaa. Martikkana nähtiin Esko Pesonen. Romaani tapahtuu Helsingissä, mutta sarjassa tapahtumapaikkana on Tampere. Sarja oli TV2:n tuotantoa.


title: Outi Pakkanen

text: Outi Pakkasen äiti oli kirjailija Kaija Pakkanen ja kirjailija Jukka Pakkanen on hänen veljensä.


title: Outi Pakkanen

text: Stadin Slangi ry. valitsi hänet vuoden 2010 Stadin Friiduksi.


title: Älpee

text: Älpee on Klamydian vuonna 1990 julkaistu debyyttialbumi. Se julkaistiin alun perin vain LP-formaatissa Free Animals -levy-yhtiön kautta. Albumista julkaistiin vuonna 1992 Kråklund Recordsin kautta LP-levyn uusintapainos sekä CD-versio nimellä Ceedee. CD-julkaisuun lisättiin mukaan kaksi ylimääräistä kappaletta sekä yksi remix-versio.


title: Älpee

text: Sävellykset ja sovitukset Vesku Jokinen, sanoitukset Toni Pitkäsalo (ellei toisin mainita).


title: Lego Group

text: Lego A/S (markkinoinnissa The LEGO Group) on tanskalainen leikkikaluja valmistava perheyritys. Yhtiö tunnetaan valmistamistaan Lego-palikoista. Vuonna 2012 se ohitti Mattelin nousten maailman suurimmaksi leikkikaluvalmistajaksi.


title: Lego Group

text: Jyllannin pikkukaupungissa Billundissa puuseppänä 1930-luvulla toiminut Ole Kirk Christiansen oli yksi monista, joita silloinen talouslama koetteli. Aiemmin lähinnä puisia käyttötavaroita tehnyt Ole päätti talouslaman edetessä laajentaa verstaansa tuotannon lasten leluihin. Ole piti tärkeänä lelujen korkeaa laatua ja kestävyyttä, ja nämä ominaisuudet tekivät hänen tuottamistaan leluista kuuluisia Tanskassa.


title: Lego Group

text: Lego-yhtiön ("Lego" tuli yhtiön viralliseksi nimitykseksi vuonna 1934 pidetyn nimikilpailun jälkeen) tullessa yhä kuuluisammaksi yhtiö alkoi kasvaa. Vuonna 1939 yhtiön palveluksessa työskenteli jo yhdeksän työntekijää Olen lisäksi. Eräs näistä työntekijöistä oli silloin 19-vuotias Olen poika Godtfred Kirk Christiansen. Isänsä keskittyessä enemmän lelujen tekoon Godtfred käytti voimavaransa yhtiön tulevaisuuden suunnitelmiin suunnittelemalla uusia leluja. Godtfredin innokkuus uusien tuotteiden kehittelemiseen auttoi yhtiön kasvua tulevaisuudessa.


title: Lego Group

text: Toisen maailmansodan (1939-1945) jälkeen muovit kehittyivät nopeasti yhä helpommin ja tarkemmin työstettäviksi. Vuonna 1940 Lego-yhtiön johtajaksi valittu Godtfred innostui muovin käyttömahdollisuuksista, ja Lego oli ensimmäinen tanskalainen yhtiö, joka hankki muovin muovaamiseen tarvittavia kuumapuristuskoneita. Sijoitus kannatti sillä jo neljässä vuodessa puristuskoneen ostamisen jälkeen puolet yhtiön tuotannosta oli muovileluja. Eräs näistä leluista oli "itsestään tarttuva palikka", nykyisen Lego-palikan ensimmäinen versio.


title: Lego Group

text: Itsestään tarttuvien palikoiden suosion myötä Ole oli poikansa Godtfredin kanssa valmis satsaamaan palikoihin. Palikoiden tuotantoprosessia ja itse palikkaa kehitettiin, ja vuonna 1958 nykyisen mallinen Lego-palikka tuotiin markkinoille. Lego-palikoita varten Godtfred kehitteli uudenlaisen ajattelumallin nimeltään "SYSTEM". SYSTEM osoittautui erittäin toimivaksi ratkaisuksi ja on vielä nykyisinkin yhtiön tärkein tuotesarja.


title: Lego Group

text: Vuonna 1960 tulipalo tuhosi yhtiön puuleluosaston, ja Godtfred päätti olla rakentamatta uutta osastoa keskittyen Lego-palikoiden tuomiin mahdollisuuksiin. Erilaisten palikoiden avulla pystyttiin luomaan aivan uudenlaisia settejä. Palikoiden suosio kasvoi kasvamistaan, ja markkina-alue kansainvälistyi nopeaa tahtia. Vuonna 1957 perustettu LEGO Schweiz sai pian seurakseen Ranskan, Ison-Britannian, Belgian ja Ruotsin maajaostot. Suomen maajaosto, Suomen LEGO Oy Ab, perustettiin vuonna 1960.


title: Lego Group

text: Lego-tuotteiden saadessa yhä enemmän julkisuutta useat turistit vierailivat yhtiön tehtailla. Eniten heitä kiinnosti tehtaan näyttelytilaan asetetut Lego-rakennelmat. Rakennelmien ja turistien määrän kasvaessa (parhaimmillaan tehtaassa vieraili yli 20 000 vierailijaa vuodessa) Godtfred päätti rakentaa pienen puutarhan, jonne siirrettäisiin suurimmat rakennelmat. Ajatuksena oli, että puutarhaa voisi hoitaa muutama eläkeläinen. Idea kasvoi yhä enemmän ja enemmän, ja pian puhuttiinkin jo oikeasta teemapuistosta, LEGOLANDista. Avautuessaan 7. kesäkuuta 1968 LEGOLAND Billund oli pinta-alaltaan 38 000 neliömetriä, ja siihen kuului Minilandin lisäksi liikennepuisto, intiaanileiri, nukketeatteri ja nukkekokoelma.


title: Lego Group

text: Ensimmäisen LEGOLANDin suosio yllätti Lego Groupin. Billundin kävijämäärän kasvaessa vuosi vuoden perään puiston alue kaksinkertaistettiin. Lopulta yhtiö päätti perustaa uuden puiston, ja Ison-Britannian LEGOLAND Windsor avasi ovensa vuonna 1996. Kolmas LEGOLAND perustettiin San Diegon lähelle Carlsbadiin vuonna 1999 ja neljäs Saksaan Günzburgin lähistölle vuonna 2002. 2000-luvulle tultaessa yhtiön taloudelliset vaikeudet saivat sen myymään LEGOLANDit Merlin Entertainment Groupille.


title: Lego Group

text: Tietotekniikan kehitys 1990-luvulla näkyi myös Lego Groupissa. Yhtiön verkkopalvelu avautui ensimmäistä kerran vuonna 1996, ja pian sen jälkeen vuonna 1997 setin rakennusohjeet jaettiin CD-muodossa. Mikrosirut siirtyivät palikoihin ensi kerran vuoden 1998 "Mindstorms"-tuoteperheen mukana. Lego Group on aktivoitunut myös videopelien suhteen. Uusin kokeilu tällä saralla on Lego Universe, yhtiön luoma massiivimoninpeli.


title: Lego Group

text: 2000-luvun alku oli synkkää aikaa yhtiölle. Vuoden 2002 talousraportti oli ensimmäinen, jossa yhtiön tulot eivät olleet nousseet, vaan ne olivat laskeneet kovasti. Seuraavan vuoden raportti osoitti laskun olevan todellista ja jotain sellaista johon olisi puututtava. Tähän voimakkaaseen laskuun oli monia syitä, eräs suurimmista oli investointi uusiin laajoihin tuoteryhmiin. Esimerkiksi "Galidor"- ja "LEGO Explore "-teemojen huono menestys aiheutti suuria tappioita yhtiölle. Vuonna 2003 ongelmaa lähdettiin purkamaan voimakeinon. Yhtiö irtisanoi miltei tuhat työntekijäänsä, tehosti monia keskeisiä prosessejaan ja keskittyi uudestaan päätuoteperheisiinsä ("SYSTEM", "TECHNIC" jne). Yhtiön rankka uudistus näkyi myös johtoportaassa: Kjeld Kirk Kristiansen jätti toimitusjohtajan tuolin Jørgen Vig Knudstorpille. Vuoden 2005 tilinpäätös oli kuitenkin voitollinen.


title: Judith Wright

text: Judith Wright (31. toukokuuta 1915 – 26. kesäkuuta 2000) oli australialainen runoilija.


title: Judith Wright

text: Wright syntyi Armidalen lähistöllä, Uudessa Etelä-Walesissa Phillip ja Ethel Wrightin esikoiseksi, mutta vietti huomattavan osan nuoruusvuosistaan Brisbanessa ja Sydneyssä.


title: Judith Wright

text: Wrightin tuotantoon kuuluu useita runokokoelmia, kuten "The Moving Image", "Woman to Man", "The Gateway", "The Two Fires", "Birds", "The Other Half" ja "Shadow". Hänet tunnettiin myös australialaisen runotaiteen arvostelijana ja Australian alkuperäiskansojen puolestapuhujana.


title: Judith Wright

text: Wright kuoli sydänkohtaukseen Canberrassa 2000. Hän oli 85-vuotias ja kuuro alettuaan asteittain menettää kuuloaistiaan jo kolmannella elinvuosikymmenellään. Vuonna 1991 Wrightille myönnettiin "Queen’s Gold Medal for Poetry".


title: Sannakji

text: Sannakji (koreaksi 산낙지) on perinteinen korealainen ruokalaji. Elävistä "nakji"-mustekaloista ("Octopus minor") leikataan irti lonkerot, jotka paloitellaan ja tarjoillaan välittömästi. Sannakji nautitaan tavallisesti välipalan tapaan seesamiöljyn kera, ja sen nauttimisessa tulee noudattaa varovaisuutta, sillä lonkerot voivat imukupeillaan tarttua kurkkuun tai ruokatorveen ja aiheuttaa tukehtumisen.


title: Tasavaltalaiskaarti

text: Tasavaltalaiskaarti (al-Haris al-Jamhuri) oli Irakin asevoimien paras ja lojaalein ydin, joka muodostettiin alun perin Saddam Husseinin henkivartiokaartiksi.


title: Tasavaltalaiskaarti

text: Tasavaltalaiskaarti kasvoi merkittävästi Iranin–Irakin sodan aikana. Palatsikaartista se kasvoi 1970-luvulla prikaatiksi. Vuonna 1987 siihen kuului kolme panssaridivisioonaa ja jalkaväkidivisioona ja kommandodivisioona. Lopuksi siihen kuului 30–33 prikaatia seitsemässä divisioonassa. Tasavaltalaiskaarti ei kuulunut puolustusministeriön tai vakinaisen väen alaisuuteen, vaan turvallisuusjoukkoihin ja presidentin alaisuuteen. Sen komentaja oli Saddamin poika Qusay Hussein ja esikuntapäällikkö kenraali Ibrahim Abd al-Sattar Mohammad al-Tikriti. Siihen kuului myös neljän prikaatin kokoinen erikoistasavaltalaiskaarti.Kaikki sen jäsenet olivat vapaaehtoisia. Aluksi siihen otettiin vain tikritiläisiä, mutta vuodesta 1986 muualtakin. Kaartissa palvelleet saivat suurempaa palkkaa kuin vakinaisen armeijan väki ja heillä oli monia muitakin etuuksia.


title: Tasavaltalaiskaarti

text: Tasavaltalaiskaarti oli olennaisessa osassa monissa Iranin vastaisen sodan viimevaiheen taisteluissa. Vuonna 1987 12 kaartin prikaatia oli puolustamassa Basraa ja 1988 se otti osaa hyökkäykseen al-Fawin niemimaan takaisinvaltaamiseksi. Iranin sodan lopussa Tasavaltalaiskaarti käsitti lähes viidenneksen Irakin maavoimista. Se oli varustettu viimeisimmällä kalustolla, neuvostoliittolaisilla T-72-vaunuilla, joissa oli myös pimeänäkölaitteistot, BMP-rynnäkköpanssareilla ja ranskalaisilla GCT-panssarihaupitseilla ja itävaltalaisilla GHN-45-haupitseilla.


title: Tasavaltalaiskaarti

text: Kuwaitin miehitykseen 2. elokuuta 1990 osallistui neljä tasavaltalaiskaartin divisioonaa. Hammurabi- ja Nebuchadnezzar-divisioonat etenivät pohjoisesta Basran moottoritietä, kun taas Madina- ja Tawakalna-divisioonat hyökkäsivät lännestä Wadi al-Batin yli. Syyskuun 1990 alussa nämä divisioona olivat vetäytyneet sijoitusalueilleen Kaakkois-Irakiin ja vähemmän varustautuneet divisioonat korvasivat ne. Elokuun 1990 alussa Basran ja Kuwaitin rajan välillä oli kahdeksan tasavaltalaiskaartin divisioonaa, yksi panssaroitu, yksi mekanisoitu, yksi erikoisjoukkojen ja neljä moottoroitua. Tammikuussa 1991 ilmoitettiin viiden uuden moottoroidun tasavaltalaiskaartin divisioonan perustamisesta.


title: Tasavaltalaiskaarti

text: Viisi divisioonaa ja rykmentti oli sijoitettu välittömästi Irakin–Kuwaitin rajan pohjoispuolelle reserviin, ja niiden tarkoitus oli vastahyökkäyksillä lyödä jalkaväen läpi murtautuneet liittouman joukot. Tasavaltalaiskaartin tuhoaminen oli Yhdysvaltain johtaman koalition päätavoite ja Yhdysvaltain joukot pyrkivät saartamaan ne. Kenraali Frederick Franksin VII. armeijakunnan joukot tekivät pitkän kiertoliikkeen suoraan tasavaltalaiskaartin kimppuun. Kahden päivän etenemisen jälkeen joukot ottivat yhteen ja suuria osia Madina ja Tawakalna-divisioonista tuhottiin, mutta ne antoivat aikaa muille vetäytyä. Kaksi divisioonaa vetäytyi palavien öljylähteiden aiheuttaman savuverhon alla 24. helmikuuta 1991. Kolmas divisioona vetäytyi kärsittyään tappioita.


title: Tasavaltalaiskaarti

text: Selviytyneet divisioonat sijoittuvat Bagdadin ympäristöön ja niitä käytettiin maalis–huhtikuussa 1991 šiiojen ja kurdien kapinoiden kukistamiseen. Sodan jälkeen tasavaltalaiskaartissa teloitettiin niskuroivia upseereja. Kesäkuussa 1992 Bagdadin pohjoispuolelle Tajiin sijoitettu prikaatikenraali Sabri Mahmoudin moottoroitu prikaati suunnitteli kapinaa ja etenemistä Bagdadiin, minkä sisäiset turvallisuusjoukot estivät. Toukokuun 1995 Saddamia vastaan tehdyn kaappausyrityksen jälkeen eräitä aldulaymilaisia upseereita kidutettiin ja ruumiit palautettiin perheille. Tästä suuttuneita kaartin pataljoona hyökkäsi Abu Gharaibin vankilaa vastaan, mutta kaksi uskollista prikaatia löi kapinalliset.


title: Tasavaltalaiskaarti

text: Vuoden 2003 Irakin sodassa tasavaltalaiskaartilla oli kuusi divisioonaan jaettuna kahteen armeijakuntaan puolustamassa Bagdadia sen pohjois- ja eteläpuolella. Pohjoiseen armeijakuntaan kuuluivat Madina- lähellä Karbalaa, Adnan ja Nebuchadnezzar-divisioonat ja eteläiseen al-Nida-, Hammurabi lähellä Fallujaa ja Bagdad Tigritin varrella lähellä Kutia. Erikoistasavaltalaiskaarti oli sijoitettu Bagdadiin kaupunkiin. Tasavaltalaiskaarti joutui raskaiden ilmahyökkäysten uhriksi ja sen joukot hajosivat viimeistään liittouman joukkojen saapuessa paikalle.


title: Divisioonan määrävahvuus (tasavaltalaiskaartin panssaridivisioona)

text: Irakin tasavaltalaiskaartin divisioonaan kuului tyypillisesti:


text: Divisioonan päämaja


title: Savonrannan kirkko

text: Savonrannan kirkko on vuosina 1862–1863 rakennettu puinen kirkkorakennus. Tyyliltään kirkko on päätytornillinen pitkäkirkko. Sen suunnitteli arkkitehti August Boman. Kirkko sijaitsee Savonrannan kirkonkylän muodostamassa taajamassa Savonlinnan kaupungissa Etelä-Savossa. Istumapaikkoja kirkossa on noin 600 hengelle. Kirkko on peruskorjattu viimeksi vuonna 1987.


title: Dornier Do 228

text: Dornier Do 228 on Dornier-yhtiön valmistama pienikokoinen, kaksimoottorinen STOL-potkuriturbiinikone.


title: Dornier Do 228

text:
Sekä Dornier Saksassa että Hindustan Aeronautics Intiassa ovat rakentaneet noin 230 konetta lisenssivalmistuksena sekä siviili- että sotilaskäyttöön.
Suomessa Rajavartiolaitos käyttää kahta Do 228 -konetta. Koneita käytetään meri- ja rajavalvonnan ohella ympäristövalvontaan, ja niiden tukikohta on vartiolentolaivueen Turun vartiolentue. Valvontakoneet on varustettu kehittyneellä tutka- ja kuvauskalustolla.


title: Dornier Do 228

text: Yllä olevat tiedot koskevat matkustajalentokonetta. Rajavartiolaitos ilmoittaa koneilleen seuraavat tiedot, sikäli kun poikkeavat yllä olevista:Koneet on varustettu:


title: Dornier Do 228

text: Koneiden ympäristönvalvontalaitteet (MSS 6000 -järjestelmä) uusittiin vuoden 2009 aikana.


title: Jorma Korpela

text: Jorma Rafael Korpela (22. syyskuuta 1910 Toivakka – 16. huhtikuuta 1964 Kuopio) oli suomalainen opettaja ja modernistinen kirjailija. Korpelaa pidetään yhtenä suomalaisen kirjallisuuden klassikoista, vaikka hänen julkaisi ainoastaan neljä romaania. Lisäksi hän loi runoja, joita hän ei kuitenkaan julkaissut, ja näytelmän "Herra Eemeli: "tositarkoituksella"" vuodelta 1933.


title: Jorma Korpela

text: Hänen isänsä Simo Korpela oli rovasti ja virsirunoilija.


title: Jorma Korpela

text: Korpela valmistui ylioppilaaksi vuonna 1929, jonka jälkeen hän opiskeli Helsingin ja Tarton yliopistoissa ja suoritti filosofian kandidaatin tutkinnon vuonna 1934. Opiskeluaikanaan hän toimi Akateemisessa Karjala-Seurassa. Varsinaisen työuransa hän teki vuosina 1938–57 Kuopion yhteiskoulun äidinkielenopettajana. Opettajana hän innoitti useita oppilaitaan ryhtymään muun muassa toimittajan ja kirjailijan urille. Korpelan muistomerkki on Kuopion yhteiskoulun eteläpuolen seinässä.Tohtori Finckelmanista on tehty ainakin kaksi näyttämösovitusta. Kuopion kaupunginteatterissa se nähtiin vuonna 2000 Pauli Kallion dramatisointina. Näytelmän ohjasi Johanna Sorjonen. Kajaanin kaupunginteatteriin se valmistui 2003 Samuli Reunasen dramatisoimana ja ohjaamana.


title: Hammerin projektio

text: Hammerin projektio tai Hammerin–Aitoffin projektio on Ernst Hammerin vuonna 1892 kehittämä oikeapintainen karttaprojektio. Siinä maapallo kuvautuu ellipsin muotoiselle alueelle, jonka korkeuden ja pituuden suhde on 2:1 samoin kuin Mollweiden projektiossa, mutta Hammerin tarkoituksena oli pienentää Mollweiden projektiolle ominaista alueiden muotojen suurta vääristymistä kartan reunoilla.


title: Hammerin projektio

text: Hammerin projektion suoranaisena esikuvana oli Aitoffin projektio. Hammer muotoili projektionsa muuntamalla sellaista Lambertin oikeapintaista tasoprojektiota, jossa sivuamispiste on päiväntasaajalla, vastaavalla tavalla kuin Aitoffin projektio oli muunnettu oikeakeskipituisesta tasoprojektiosta.


title: Hammerin projektio

text: Hammerin projektiossa ajatellaan ensin kaikkien pisteiden pituusasteet jaetuiksi kahdella, sitten kuvataan näin saatu tulos tasolle Lambertin oikeapintaisen tasoprojektion mukaisesti ja lopuksi venytetään saatu ympyränmuotoinen kartta vaakasuunnassa ellipsiksi suhteessa 2:1. Tällöin maan pinnan piste, jonka pituusaste on "λ" ja leveysaste "φ", kuvautuu kartalla pisteeseen:


title: Hammerin projektio

text: missä laea ja laea ovat vastaavan pisteen koordinaatit päiväntasaajakeskeisessä Lambertin oikeapintaisessa tasoprojektiossa. Suoraan leveys- ja pituusasteiden avulla ne voidaan ilmaista seuraavilla kaavoilla:


title: Hammerin projektio

text: Projektion käänteiskuvaus voidaan muodostaa apumuuttujan


title: Hammerin projektio

text: avulla. Kartan pistettä ("x", "y") vastaavat leveys- ja pituusasteet ovat näin ollen:


title: Hammerin projektio

text: Aitoffin ja Hammerin projektiot näyttävät varsin samanlaisilta. Oikeapintaisuutensa vuoksi Hammerin projektio on näistä useammin käytetty. Myös Mollweiden projektio on melko samannäköinen oikeapintainen karttaprojektio, mutta siinä leveyspiirit ovat suoria viivoja, kun taas Hammerin projektiossa ne ovat kaarevia.


title: Hammerin projektio

text: Paitsi maantieteellisissä kartoissa, käytetään Hammerin projektiota usein myös tähtikartoissa taivaanpallon esittämiseen.


title: Hammerin projektio

text: William A. Briesemeister esitti vuonna 1953 Hammerin projektiosta muunnellun muodon. Siinä keskipituuspiiriksi on valittu 10°E, koordinaatistoa on kierretty niin, että 45. pohjoinen leveyspiiri kulkee kartan keskipisteen kanssa, ja tuloksena saatua karttaa litistetään vaakasuorassa ja venytetään pystysuorassa suunnassa siten, että kartan korkeuden ja pituuden suhde on 1,75:1 sen sijaan että se Hammerin projektiossa on 2:1. Tarkoituksena on saada mantereet kartassa keskemmälle muodoltaan vähemmän vääristyneinä.


title: Hammerin projektio

text: John Bartholomew laati Hammerin projektiosta oman muunnelmansa, jota hän nimitti Nordic-projektioksi. Siinä ensin kierretään koordinaatistoa siten, että 45. pohjoinen leveyspiiri kulkee keskipisteen kautta, mutta keskipituuspiirinä on nollameridiaani. Tähän asentoon sijoitettu karttapallo kuvataan sitten tasolle Hammerin projektion mukaisesti.


title: Christy Carlson Romano

text: Christy Carlson Romano (oik. Christelle Michelle Carlson Romano, s. 20. maaliskuuta 1984 Milford, Connecticut, Yhdysvallat) on yhdysvaltalainen näyttelijä ja laulaja. Hän on näyttelijänä kaksinkertainen Young Artist -palkinnon voittaja vuosina 2001 ja 2002.


title: Christy Carlson Romano

text: Hänet tunnetaan erityisesti Disneyn animaatiosarjasta Kim Possible Kim Possiblen äänenä, josta Romano sai Daytime Emmy -ehdokkuuden. Lisäksi hänet tunnetaan Ren Stevensinä komediasarjasta "Even Stevens".


title: Christy Carlson Romano

text: Romanolla on kaksi vanhempaa sisarta ja yksi vanhempi veli.


title: Tero Saarinen

text: Tero Saarinen (s. 7. syyskuuta 1964 Pori) on suomalainen tanssitaiteilija ja koreografi sekä Tero Saarinen Companyn taiteellinen johtaja. Saarinen on yksi tunnetuimmista suomalaisista tanssitaiteilijoista, ja hän on tehnyt merkittävän kansainvälisen uran sekä tanssijana että koreografina.


title: Tero Saarinen

text: Saarinen aloitti uransa vuonna 1985 Suomen Kansallisbaletissa. Pariisin kansainvälisen tanssikilpailun nykytanssisarjan voitto vuonna 1988 oli lähtölaukaus Saarisen pitkään jatkuneelle kansainväliselle soolotanssijan uralle. Saarinen irtisanoutui Kansallisbaletista vuonna 1992 ja lähti hakemaan vaikutteita Keski-Euroopasta ja Japanista, jossa hän opiskeli perinteisiä tansseja ja butōa vuosina 1992–1993.


title: Tero Saarinen

text: Koreografina Saarinen tunnetaan omaperäisestä, tasapainolla ja epätasapainolla leikittelevästä liikekielestä, joka yhdistää vaikutteita butōsta ja kamppailulajeista aina balettiin ja nykytanssiin. Hänen liikekieltään on kuvattu orgaaniseksi ja omaperäiseksi, sekoitukseksi groteskiutta ja kauneutta sekä ”kuin butoksi siivillä”. Saarinen on saanut lukuisia tunnustuksia taiteellisesta työstään, muun muassa Suomi-palkinnon ja Pro Finlandia -mitalin.


title: Tero Saarinen

text: Saarinen harrasti lapsena monia urheilulajeja, muun muassa jääkiekkoa, jalkapalloa, hiihtoa ja telinevoimistelua. Yläasteikäisenä hän innostui kuvataiteista, ja muut harrastukset saivat jäädä, kunnes Poriin tuli tanssikoulu ja Saarisen isä ehdotti jazztanssin aloittamista. Kiinnostus kuvataiteeseen näkyy yhä Saarisen koreografioissa, ja hän kokee näyttämön maalarinkankaanaan.


title: Tero Saarinen

text: Aloittaessaan tanssitunnit Porissa Saarinen oli 16-vuotias. Into tanssiin syttyi nopeasti, ja tanssinopettaja Liisa Nojonen lähetti Saarisen koetansseihin Helsinkiin Suomen Kansallisoopperan balettikouluun. Saarinen pääsi balettikouluun 17-vuotiaana vuonna 1982. Hän oli tanssinut runsaan vuoden aloittaessaan balettikoulun, jonka muut oppilaat olivat 12-vuotiaita.


title: Tero Saarinen

text: Kansallisoopperan balettikoulussa Saarinen opiskeli vuosina 1982–1986. Vuonna 1985 hänet kiinnitettiin Kansallisbaletin tanssijaksi. Hän alkoi pian saada soolotanssijan rooleja ja nousi Kansallisbaletissa yhdeksi yleisösuosikiksi Tommi Kitin rinnalle.


title: Tero Saarinen

text: Vuonna 1988 Saarinen voitti Pariisin kansainvälisen Concours international de danse -tanssikilpailun nykytanssisarjan Jorma Uotisen koreografialla "B12". Arvostetun kilpailun voitto saattoi Saarisen tanssitaiteilijan uran nousuun paitsi Suomessa, myös kansainvälisesti.


title: Tero Saarinen

text: Saarinen alkoi tehdä myös omia koreografioita ja saada kutsuja Kansallisbaletin ulkopuolisiin tuotantoihin. Helsingin kaupunginteatterin tanssiryhmän solistina hän vieraili vuosina 1989–1991. Saarisen ensimmäinen teos oli lyhyt japanilaisvaikutteinen soolokoreografia "Ondekoza" (1989). Sitä seurasi toinen sooloteos "Kehtolaulu" (1990), jossa Saarinen käsitteli henkilökohtaisia asioita, vastuunoton raskautta ja kasvukipuja. Ensimmäisen mahdollisuuden ryhmäteoksen koreografioimiseen antoi Saarisen ensimmäinen tanssinopettaja Liisa Nojonen, jonka tanssiryhmän tilausteoksena valmistui "More Milk" (1991).


title: Tero Saarinen

text: Pariisin kilpailuvoiton jälkeen Saarinen kiersi sooloesiintyjänä ympäri maailmaa. Jorma Uotisen sooloteoksen "B12" ohella Saarinen sai tulkittavakseen Murray Louisin sooloteoksen "Déja Vu".


title: Tero Saarinen

text: Menestyksen myötä Saarisen oli yhä vaikeampaa tyytyä klassisen baletin tarjoamiin miesrooleihin ja mahdollisuuksiin tanssijana. Irtiotto tapahtui sooloteoksen "Takana" (1992) myötä, joka oli taakse jättämisen ja uuden alkamisen julistus. Prosessi johti ensin yhden näytäntökauden välivuoteen ja lopulta irtisanoutumiseen Kansallisbaletin eläkevirasta vuonna 1993.


title: Tero Saarinen

text: Ensin Saarinen suuntasi kahdeksi kuukaudeksi Nepaliin, jossa hän matkusteli ja opiskeli nepalilaista tanssia Kathmandussa Kala-mandapa-instituutissa Rajendra Shestran johdolla. Syksyllä 1992 kiinnostus japanilaisen taiteen niukkaan ilmaisuun vei Saarisen Tokioon Japaniin opiskelemaan eri tanssilajeja. Perinteistä japanilaista kabuki-teatteria Saarinen opiskeli Tokion maineikkaassa Fujima Schoolissa, jossa hän erikoistui onnagata- eli naisrooleihin. Kabukikouluihin ei yleensä oteta ulkomaalaisia, mutta Saarinen sai erikoisluvan opettajaltaan Yoko Fujimalta annettuaan näytteen taidoistaan. Alitajunnasta kumpuavaa, Japanissa maailmansotien jälkeen syntynyttä butō-tanssia Saarinen opiskeli suuren japanilaisen butōtaiteilijan Kazuo Ōnon johdolla tämän kotona Yokohamassa. Japanissa Saarinen harjoitti myös aikidoa.


title: Tero Saarinen

text: Kazuo Ōnon ja muiden Aasiasta saamiensa vaikutteiden ohella Saarinen mainitsee usein itselleen tärkeinä taiteellisina esikuvina Carolyn Carlsonin ja Jorma Uotisen.


title: Tero Saarinen

text: Palattuaan Suomeen vuonna 1993 Saarinen aloitti työskentelyn freelancerina. Suurin osa ajasta meni eri tanssiryhmien kiertueilla, muun muassa Saksassa, Italiassa ja Yhdysvalloissa Daniel Ezralow’n seurueessa sekä ohjaaja Johann Kresnikin menestyksekkäässä Francis Bacon -tuotannossa yhdessä Ismael Ivon ja Mara Borban kanssa. Freelancer-tanssijana Saarinen esiintyi muotisuunnittelija Issey Miyaken muotinäytöksissä Pariisissa vuosina 1993–1995. Teatro Communale di Firenzessa Italiassa Saarinen vieraili soolotanssijana "Aida"-produktiossa vuonna 1994. Produktion kapellimestarina toimi Zubin Mehta, ja se kiersi Italiassa sekä Japanissa.


title: Tero Saarinen

text: Freelancer-uransa aikana Saarinen teki koreografioita useille tanssiryhmille. Saarisen ensimmäinen koreografia Aasiasta paluun jälkeen oli Suomen Kansallisoopperassa 6. toukokuuta 1993 ensi-iltansa saanut "Vajonneet". Tamperelaiselle Tanssiteatteri MD Mobita Danscolle syksyllä 1993 tehty "Hurmaa 1" käynnisti puolestaan Saarisen edelleen jatkuvan kiinteän yhteistyön valosuunnittelija Mikki Kuntun kanssa. Vuoden 1994 Kuopio Tanssii ja Soi -festivaalilla sai ensi-iltansa festivaalin tilausteos "Wanha", jonka Saarinen teki itselleen ja Kenneth Kvarnströmille. Saarinen koreografioi myös teokset "Lifewheel" (1994) P.D.C. Pori Dance Companylle sekä teokset "Lelulaatikko" (1995) Tampere-talolle ja "Sirkus Bohemia" (1995) Kuopion Tanssii ja Soi -festivaaleille.


title: Tero Saarinen

text: "Wanha" avasi Saariselle tien kansainväliselle koreografin-uralle: sen nähtyään Ohad Naharin tilasi Saariselta kantaesityksen "Flock" johtamalleen Batsheva Dance Companylle Israeliin. Teoksen ensi-ilta oli jouluna 1994 Tel Avivissa.


title: Tero Saarinen

text: Saarinen halusi tehdä pysyvämmin töitä samat arvot jakavien innostuneiden taiteilijoiden kanssa. Syksyllä 1995 hän kokosi oman tanssiryhmän nimellä Tero Saarinen & Company Toothpick. Perustajajäseniä olivat Saarisen ohella hänen tanssijakollegansa Henrikki Heikkilä Suomen Kansallisbaletista, Batsheva Dance Companysta Israelista löytynyt tanssija Yuval Pick sekä valosuunnittelija Mikki Kunttu. Company Toothpick nimettiin humoristisesti Saarisen synnyinkaupungin Porin tulitikkutehtaan muistoksi.


title: Tero Saarinen

text: Ryhmän ensimmäinen teos "Westward Ho!" sai ensi-iltansa Tukholman Dansens Husissa 18. helmikuuta 1996. Teos sai kutsun Lontoon The Place -teatterissa järjestettyyn ensimmäiseen Aerowaves-katselmukseen vuonna 1997, jota seurasi Saarisen kansainvälinen läpimurto koreografina. Ryhmä alkoi saada esiintymiskutsuja ympäri Eurooppaa.


title: Tero Saarinen

text: Vuonna 2000 Company Toothpick sai toimitilat Aleksanterin teatterista ja seuraavana vuonna ensimmäisen kokopäiväisen työntekijän, ryhmän nykyisen toiminnanjohtajan Iiris Aution aloittaessa Saarisen managerina ja ryhmän tuottajana. Vuonna 2002 ryhmän nimi muutettiin Tero Saarinen Companyksi, ja vuonna 2004 se pääsi teatteri- ja orkesterilain piiriin ja alkoi saada toimintarahoitusta sekä valtiolta että Helsingin kaupungilta.


title: Tero Saarinen

text: Nykyisin Tero Saarinen Company luetaan yhdeksi suomalaisen kulttuuriviennin merkittävimmistä toimijoista. Ryhmän teokset on toteutettu kansainvälisinä yhteistuotantoina, ja monet niistä kuuluvat Saarisen avainteoksiin. Saarisen omaperäiseksi sanotun koreografisen kädenjälken ja persoonallisten esiintyjien lisäksi teoksille on ominaista viimeistelty visuaalisuus, jossa valosuunnittelija Mikki Kuntun panos on keskeinen. Useissa teoksissa on mukana elävä musiikki. Ryhmä on esiintynyt lähes 40 maassa, ja sen toimintaan on alusta asti kuulunut myös kansainvälinen opetustoiminta.


title: Tero Saarinen

text: Kaikkiaan Saarinen on tehnyt vuoden 2018 huhtikuuhun mennessä 46 kantaesitystä, osan muille tanssiryhmille. Saarisen töitä ovat esittäneet ohjelmistoissaan muun muassa hollantilainen Nederlands Dans Theater (NDT1), ranskalaiset Lyonin, Marseillen sekä Lorrainen baletit, portugalilainen Ballet Gulbenkian, israelilainen Batsheva Dance Company, ruotsalainen Göteborgin oopperan baletti sekä Suomen Kansallisbaletti.


title: Tero Saarinen

text: Koreografioiden laatimisen ohella Saarinen on jatkanut edelleen myös kansainvälistä soolouraansa. Hän on esittänyt sooloteostaan "Hunt" yli 170 kertaa yli 30 maassa, ja se on saanut osakseen paljon kiittäviä arvioita kansainvälisessä mediassa. Soolouran yksi huipennus oli myös Carolyn Carlsonin päätös siirtää Saariselle kuuluisa koko illan sooloteoksensa "Blue Lady" (1983). Uudelleentulkinta "Blue Lady (Revisited)" sai ensi-iltansa Lyonin tanssibiennaalissa vuonna 2008 ja myös se on ollut kansainvälinen menestys.


title: Tero Saarinen

text: Koreografina Saarinen tunnetaan todellisuutta runollisesti ilmentävänä tekijänä, joka on pystynyt uudistamaan tanssin liikekieltä ja synnyttämään oman helposti tunnustettavan orgaanisen ja ”rujonkauniin” tyylinsä. Saarisen liikekieli perustuu hänen kehittämäänsä liiketekniikkaan, joka on saanut vaikutteita niin butōsta, baletista, nykytanssista kuin taistelulajeistakin. Hänen ilmaisussaan korostuu myös aasialaisessa tanssitraditioissa tärkeä silmien ja käsien käyttö.


title: Tero Saarinen

text: Saarisen liikekielen tekniikkaopetus keskittyy tanssijan kaikkien aistien herättämiseen ja kokonaisvaltaisen valppauden löytämiseen, hermojen ääripäiden aktivoimiseen sekä kehon painon tunnistamiseen ja käyttöön. Tavoitteena on maksimoida tanssijan kyky liikkua oman tasapainonsa äärirajoilla. Pedagogiikassa korostetaan liikkeen sisäistämistä ja tanssijan omakohtaista tulkintaa, joita avustetaan muun muassa mielikuvaharjoitteiden kautta.


title: Tero Saarinen

text: Saarisen liiketekniikan kansainvälisestä opetustoiminnasta ja sen kehittämisestä vastaa Tero Saarinen Companyssa hänen itsensä ohella myös tanssijana ja koreografin assistenttina toimiva Sini Länsivuori.


title: Tero Saarinen

text: Saarinen on luonut koreografian kaikkiaan 46 kantaesitykseen, joista 17 omalle ryhmälleen (huhtikuu 2018).


title: Tero Saarinen

text: Tero Saarinen Companyn tuottamia avainteoksia ovat läpimurtoteos "Westward Ho!" (1996), Stravinsky-teokset "Petrushka" (2001) ja "Hunt" (2002), Shakers-vaikutteinen "Borrowed Light" (2004), Esa-Pekka Salosen musiikkiin pohjautuva Morphed(2014) sekä yhteistyössä Suomen Kansallisoopperan ja baletin kanssa toteutettu suurtuotanto Kullervo (2015).


title: Tero Saarinen

text: Kansainvälistä huomiota on kerännyt erityisesti soolo "Hunt" (2002). Yhteistyössä multimediataiteilija Marita Liulian kanssa tehty teos on kerännyt kriitikoilta kiitosta omaperäisenä ja vaikuttavana teoksena. Saarinen on esittänyt teosta vuoden 2013 loppuun mennessä 174 kertaa, 82 kaupungissa, 32 maassa, Aasiassa, Afrikassa, Etelä- ja Pohjois-Amerikassa sekä Euroopassa, ja se on nostettu yhdeksi merkittävimmistä Stravinskyn "Kevätuhriin" tehdyistä koreografeista. Saarinen lopetti teoksen tanssimisen "Kevätuhrin" juhlavuonna 2013.


title: Tero Saarinen

text: Myös teoksen "Borrowed Light" kiertueet Euroopassa, Oseaniassa ja Pohjois-Amerikassa ovat saaneet kansainvälisessä mediassa osakseen paljon myönteistä huomiota. Teos nostettiin muun muassa yhdeksi vuosikymmenen merkittävimmistä tanssiteoksista Yhdysvalloissa.


title: Tero Saarinen

text: Saarisen muille ryhmille tekemistä ryhmäteoksista tunnetuimpia ovat Lyonin oopperan baletin kantaesittämä "Gaspard" (1999), Göteborgin baletin tilausteos "Transfigured Night" (2000) sekä Lorrainen baletin ja Nancyn oopperan tilaama suurteos "Mariage" (2007), joka vahvisti entisestään Saarisen mainetta yhtenä oman aikamme merkittävimmistä Stravinsky-tulkeista maailmassa.


title: Tero Saarinen

text: Saarinen pyrkii teoksissaan kokonaistaideteosmaisuuteen: koreografian ja tulkinnan ohella myös musiikki ja visuaalisuus ovat teoksissa keskeisessä asemassa. Saarisen luottokumppaneihin kuuluvat valaistussuunnittelija Mikki Kunttu ja pukusuunnittelija Erika Turunen.


title: Tero Saarinen

text: Saarinen käyttää monissa teoksissaan elävää musiikkia. Hänen musiikillisia yhteistyökumppaneitaan ovat Esa-Pekka Salonen, The Boston Camerata, Ensemble InterContemporain, harmonikkaduo James Crabb ja Geir Draugsvoll, Kamariorkesteri Avanti!, Jarmo Saari ja Kimmo Pohjonen.


title: Tero Saarinen

text: Saarinen on tehnyt osan kantaesityksistään muille tanssiryhmille. Saarisen töitä ohjelmistoissaan ovat esittäneet muun muassa hollantilainen Nederlands Dans Theater (NDT1), ranskalaiset Lyonin, Marseillen sekä Lorrainen baletit, portugalilainen Ballet Gulbenkian, israelilainen Batsheva Dance Company, ruotsalainen Göteborgin Oopperan baletti sekä Suomen Kansallisbaletti.


title: Tero Saarinen

text: Saarinen on saanut runsaasti tunnustuksia taiteellisesta työstään. Vuonna 2001 hänet palkittiin Suomi-palkinnolla ja vuonna 2005 Pro Finlandia-mitalilla. Vuonna 2008 Saarinen sai saavutuksistaan taiteilijana Suomen Kulttuurirahaston palkinnon. Ulkomaisia huomionosoituksia on ollut muun muassa parhaan miesesiintyjän kansainvälinen Movimentos-tanssipalkinto sekä Ranskan valtion myöntämä Chevalier del’ordre des arts et des lettres -arvonimi vuonna 2004.


title: Tero Saarinen

text: Valtion puolivuotisen taiteilija-apurahan Saarinen sai vuonna 1987, valtion kolmivuotisen taiteilija-apurahan 1996 ja valtion viisivuotisen taiteilija-apurahan 1999 ja 2004. Koreografinuransa alussa hän sai myös lukuisia muita apurahoja, muun muassa Väinö Tannerin säätiöltä, Antti ja Jenni Wihurin säätiöltä ja Suomen Kulttuurirahastolta.


title: Gary Speed

text: Gary Speed MBE (8. syyskuuta 1969 – 27. marraskuuta 2011) oli walesilainen jalkapallovalmentaja ja keskikenttäpelaaja.


title: Gary Speed

text: Speed aloitti ammattilaisuransa Leeds Unitedissa 1988. Tuolloin Leeds pelasi toiseksi korkeimmalla sarjatasolla 2. divisioonassa. Hän teki heti vaikutuksen seuran manageriin, Billy Bremneriin. Ensimmäisellä kaudellaan hän sai peliaikaa vaihtopelaajana ja Leedsin nousuun päättyneellä kaudella 1989–1990 hän oli jo merkittävässä roolissa. Pääsarjatasolla seura jatkoi menestyksekkäästi, mikä huipentui mestaruuteen kaudella 1991–1992. Kahdeksan Leedsissä vietetyn vuoden jälkeen Speed siirtyi kesällä 1996 pikkupoikana kannattamansa Evertonin riveihin 3,5 miljoonan punnan siirtosummalla.


title: Gary Speed

text: Ensimmäisellä kaudella Everton säilyi sarjassa vain niukasti, mutta Speed oli yksi sen parhaimmista pelaajista. Hän oli seuran paras maalintekijä yhdessä Duncan Fergusonin kanssa ja kannattajat valitsivat hänet kauden parhaaksi pelaajaksi. Seuraavaksi kaudeksi Evertonin päävalmentajaksi valittiin Howard Kendall, joka teki Speedista kapteenin. Tälläkin kaudella Everton joutui kamppailemaan putoamista vastaan. Seura säilyi sarjassa, mutta Speed päätti lähteä Newcastle Unitediin, joka maksoi hänestä 5,5 miljoonaa puntaa. Speedin lähdön tarkat syyt ovat edelleen epäselvät, sillä hänen ja Evertonin välille solmittiin salassapitosopimus.


title: Gary Speed

text: Newcastlessa Speed pelasi kuusi kautta vuosina 1998–2004. Hänen parhaimmat saavutuksensa olivat kaksi FA Cup -finaalia 1998 ja 1999. Newcastle hävisi ne molemmat. Kesällä 2004 Speed vaihtoi Newcastlen Bolton Wanderersiin. Boltonissa Speed pelasi Valioliigaa vielä lähes neljä kautta. Joulukuussa 2006 hän saavutti 500 Valioliigaottelun rajapyykin ja tehtyään maalin elokuussa 2007 hänestä tuli ensimmäinen pelaaja, joka oli tehnyt maalin 16 eri Valioliigakaudella. Myöhemmin Ryan Giggs rikkoi ennätyksen.


title: Gary Speed

text: Boltonista Speed siirtyi sarjaporrasta alemmaksi Sheffield Unitediin 1. tammikuuta 2008 pelattuaan 18 vuotta pääsarjatasolla. Speed oli jo Boltonin vuosinaan toiminut lyhyen ajan pelaajavalmentajana ja Sheffieldissä hänestä tuli niin ikään pelaajavalmentaja. Loukkaantumisten vuoksi Speed keskittyi valmennukseen ja lopullisesti hän ilmoitti pelaajauransa lopettamisesta toukokuussa 2010.


title: Gary Speed

text: Walesin maajoukkuetta Speed edusti 85 kertaa ja teki maaotteluissa seitsemän maalia. Maajoukkueen kapteenina toiminut Speed lopetti maajoukkueuransa vuonna 2004, minkä jälkeen häntä ehdotettiin jopa maajoukkueen valmentajaksi. Speed on kolmanneksi eniten maaotteluita pelannut walesilainen Neville Southallin ja Chris Gunterin jälkeen.


title: Gary Speed

text: Speed aloitti valmennusuransa jo vuonna 2008 Sheffield Unitedin valmennusryhmässä. Päävalmentajaksi hän nousi elokuun puolivälissä 2010, kun Kevin Blackwell sai yllätyspotkut. Speedin valmennussopimus oli kolmivuotinen. Speed kertoi valintansa jälkeen, että hän aikoo valmennusurallaan tuoda esiin suurelta esikuvaltaan sir Bobby Robsonilta oppimiaan asioita.


title: Gary Speed

text: Joulukuun puolivälissä 2010 Speed jätti Sheffieldin ja siirtyi Walesin maajoukkueen päävalmentajaksi. Speedin alaisuudessa Wales pelasi kohtuullisen hyvin ja voitti muun muassa Norjan 4–1 sekä EM-karsinnoissa Sveitsin ja Bulgarian.


title: Gary Speed

text: Speed löydettiin kotoaan kuolleena 27. marraskuuta 2011. Poliisin mukaan Speed oli tehnyt itsemurhan hirttäytymällä.


title: Simple Mind Condition

text: Simple Mind Condition on Troublen seitsemäs studioalbumi, joka julkaistiin 12. maaliskuuta 2007.


title: Nirvana (täsmennyssivu)

text: Nirvana voi tarkoittaa ainakin seuraavia asioita:


title: Del Shannon

text: Del Shannon (oikealta nimeltään Charles Weedon Westover, 30. joulukuuta 1934 – 8. helmikuuta 1990) oli yhdysvaltalainen rock-muusikko, joka nousi maineeseen singlellään "Runaway". Se pääsi vuonna 1961 sekä Yhdysvaltain että Britannian listojen kärkeen. Kappaleen erikoisuuksia ovat sekä Shannonin falsettilaulu että claviolinen (eräänlaisen syntetisaattorin esi-isän) käyttö välisoitoissa.


title: Del Shannon

text: Michiganilaissyntyinen Shannon esitti vuonna 1963 cover-version The Beatlesin laulusta "From Me to You". Hän julkaisi 1964 singlen "Keep Searchin"'.


title: Del Shannon

text: Shannon levytti uudelleen osan laulusta "Runaway" (uusilla sanoituksilla) televisiosarja "Crime Storya" varten. Samaa laulua on käytetty myös monissa elokuvissa. Shannon levytti vuonna 1990 comeback-albumin Jeff Lynnen kanssa, ja häntä harkittiin jopa Roy Orbisonin seuraajaksi The Traveling Wilburys -yhtyeeseen.


title: Del Shannon

text: Shannon ampui itsensä Santa Claritassa, Kaliforniassa .22-kaliiperin kiväärillä vuonna 1990. Hänen vaimonsa arveli, että tällä saattaisi olla tekemistä äskettäin aloitetun fluoksetiinin käytön kanssa. Viimeinen albumi "Rock On!" julkaistiin postuumisti. Shannon pääsi Rock and Roll Hall of Fameen 1999. Hän on myös vuonna 1997 perustetussa Rockabilly Hall of Famessa.


title: Heikki S. Eskelinen

text: Heikki Samuli Eskelinen (s. 1927) oli filosofian lisensiaatti ja kirjastonhoitaja. Eskelinen toimi Turun yliopiston kirjaston ylikirjastonhoitajana 1974–1991. Ennen ylikirjastonhoitajan tehtävään siirtymistä hän toimi yliopiston kirjaston kirjastonhoitajana 1968–1974.


title: Heikki S. Eskelinen

text: Eskelinen oli Porthan-Seuran sihteeri 1979–2005.


title: Sinikuusama

text:
Sinikuusama ("Lonicera caerulea") on puuvartinen pensas, joka kuuluu kuusamakasvien heimoon.
Suomessa luonnonvaraisena kasvava (idän)sinikuusama on harvinainen laji ja se on luonnonsuojeluasetuksella rauhoitettu. Maailmanlaajuisesti laji luokitellaan elinvoimaiseksi.


title: Sinikuusama

text: Sinikuusama on pystyhkö ja jäykkähaarainen pensas, joka kasvaa 1–2 metriä korkeaksi. Oksien haarat ovat täyteisiä, kuori hilseilevä ja vuosikasvaimet kaljuja tai karvaisia. Sinivihreät, ehyet lehdet ovat pareittain vastakkain, soikeita, 2–5 cm pitkiä ja 1–3 cm leveitä sekä pinnaltaan hiukan vahamaisia. Lehdet ovat päältä kaljuuntuvia mutta alta karvaisia. Kellertävänvalkoiset kukat ovat pareittain versoissa, ja niiden sikiäimet ja esilehdet ovat yhteenkasvaneita. Teriö on halkaisijaltaan 12–16 mm. Suomessa sinikuusama kukkii touko-kesäkuussa. Hedelmä on tummansininnen marja, joka on halkaisijaltaan noin yhden senttimetrin. Marja on myrkyllinen.


title: Sinikuusama

text: Sinikuusama on monimuotoinen kasvi, joka toisinaan jaetaan useisiin alalajeihin, esimerkiksi Länsi- ja Keski-Euroopassa luonnonvaraisena tavattavaan alppisinikuusamaan (ssp. "caerulea") ja Venäjällä tavattavaan idänsinikuusamaan (ssp. "pallasii"). Alalajit eroavat toisistaan lähinnä karvaisuuden määrässä: alppisinikuusama on idänsinikuusamaa vähenpikarvaisempi. Kaikki asiantuntijat eivät kuitenkaan pidä alalajijaottelua perusteltuna, koska sinikuusaman piirteissä on suurta vaihtelevuutta kaikialla lajin esiintymisalueella.


title: Sinikuusama

text: Siinikuusamasta on olemassa myös syötävämarjaisia lajikkeita.


title: Sinikuusama

text: Sinikuusamaa ja sen alalajeja tai muotoja tavataan suuressa osassa Euraasian havumetsävyöhykkeellä. Suomessa luonnonvaraisena tavattavaa sinikuusamaa kasvaa Venäjän Karjalasta pitkälle Itä-Siperiaan asti. Ruotsissa lajia on muutama esiintymä, joiden alkuperä on kuitenkin kiistanalainen. Suomessa sinikuusamaa tavataan alkuperäisenä luonnonvaraisena kantana itärajan tuntumasta Kuusamosta Oulanka- ja Kitkajokien varrella sekä Kemijärvellä Sallan rajalla. Suomessa laji on luontaisen esiintymisalueensa länsireunalla, sillä heti Venäjän puolella Paanajärvellä laji on melko yleinen. Muualla Suomessa aina Etelä-Lappia myöten sinikuusamaa tavataan viljelyjäänteenä tai koristepensaista lähiseudulle levinneinä. Suomessa tavattavat luonnonvaraiset sinikuusamat luokitellaan alalajiluokituksessa alalajiin "pallasii", kun taas viljelykarkulaiset alalajiin "caerulea". Molempia alalajeja saatetaan kuitenkin käyttää myös koristepensaina.


title: Sinikuusama

text: Luonnossa sinikuusama kasvaa tyypillisesti kalliontyvi- ja rantalehdoissa. Elinvoimaisimmat kasvupaikat löytyvät tulvaniittyjen reunoilta ja avoimilta rantapenkereiltä. Suomessa se on luonnonvaraisena uhanalainen kasvi. Laji on harvinaistunut kasvupaikkojen umpeenkasvun takia, sillä se ilmeisesti on hyötynyt aikaisemmin perinteisestä tulvaniittytaloudesta. Sinikuusama esiintyy usein myös viljelykarkulaisena. Lajin on havaittu kotiutuneen metsäkasviksi erityisesti vanhojen rautatieasemien ympäristöissä.


title: Ve

text: Ve tarkoittaa seuraavia:


title: Sudeettialueet

text: Sudeettialueet olivat ensimmäisen maailmansodan jälkeen uuteen Tšekkoslovakian valtioon liitettyjä, pääosin saksankielisiä alueita. Nimitys johtuu Tšekin pohjoisrajan tienoilla sijaitsevasta Sudeettien vuoristosta.


title: Sudeettialueet

text: Ennen ensimmäistä maailmansotaa Sudeettialueet kuuluivat Itävalta-Unkariin ja muodostivat osan Böömiä ja Määriä, joihin kumpaankin kuului sekä saksan- että tšekinkielisiä alueita. Sodan jälkeen vanhat Böömin ja Määrin alueet tulivat kokonaisuudessaan, myös saksankielisten alueiden osalta, kuulumaan uuteen Tšekkoslovakian valtioon, mikä vahvistettiin Saint-Germainin rauhassa vuonna 1919.


title: Sudeettialueet

text: Alueen saksankielisen väestön keskuudessa kuuluminen Tšekkoslovakiaan herätti alusta lähtien tyytymättömyyttä, mitä Adolf Hitlerin oli myöhemmin helppo käyttää hyväksi. Saksa vaati ja sai Tšekkoslovakialta Sudeettialueet vuonna 1938 Münchenin sopimuksella. Vuonna 1939 alueen asukasluku oli 2 943 187 ja pinta-ala 22 587 km². Tšekkoslovakian alueella asui huomattava saksalaisvähemmistö. Sudeettikriisin seurauksena Tšekkoslovakia luovutti natsi-Saksan vaatimuksesta Sudeettialueensa sen hallintaan Münchenin sopimuksen mukaisesti vuonna 1938. Saksa muodosti alueesta "Sudetenland"-nimisen Reichsgau-alueen ja miehitti puoli vuotta myöhemmin koko Tšekkoslovakian.


title: Sudeettialueet

text: Saksalaismiehityksestä maa vapautui 1945 ja sudeettialue palautettiin Tšekkoslovakialle samana vuonna. Sodan jälkeen vuosina 1945–1947 alueen noin 2,6 miljoonaa saksalaista karkotettiin presidentti Edvard Benešin säätämillä laeilla maasta. Tšekit tekivät jonkin verran kostoiskuja Saksaan siirtyviä saksalaisia, etenkin aseensa luovuttaneita sotilaita kohtaan. Arviolta 30 000 sudeettisaksalaista teloitettiin.


title: Sudeettialueet

text: Vuonna 1996 Saksa ja Tšekki antoivat sovintojulistuksen, jossa tšekit valittivat syyttömien karkotettujen kärsimyksistä. Karkotettujen Sudeettiliitto () ei hyväksy sopimusta edelleenkään.


title: Sudeettialueet

text: Vuonna 2015 Sudeettiliitto luopui vaatimuksesta karkotettujen sudeettisaksalaisten omaisuuden palauttamisesta Tšekin tasavallalta.


title: Vo

text: Vo tarkoittaa seuraavia:


title: Wo

text: Wo tarkoittaa seuraavia:


title: Juurtokaisla

text: Juurtokaisla ("Scirpus radicans") on lähinnä Keski- ja Itä-Euroopassa tavattava tulvarantojen pioneerikasvi. Suomessa juurtokaisla on varsin harvinainen ja uhanalainen.


title: Juurtokaisla

text: Monivuotinen juurtokaisla kasvaa 50–100 korkeaksi. Kasvin varsi on pysty, tylpän kolmisärmäinen, nivelikäs ja lehdekäs. Lehdet ovat tummanvihreitä, tiheäsuonisia, 6–15 mm:n levyisiä ja 20–30 cm pitkiä. Laidoilta ja keskisuonen alta lehdet ovat karheita. Kukintohaarat ovat sileitä. Kukinto on iso, lähes pallomainen ja kolmesta neljään kertaa haarainen. Tähkiä kukinnossa on tavallisesti yli 100. Tähkät ovat 3–7 mm pitkiä, yksittäisiä, perällisiä ja kapeahkoja. Kehäsukaset ovat pähkylää paljon pienempiä, kiharaisia ja sileitä. Juurtokaisla kukkii kesä-elokuussa.


title: Juurtokaisla

text: Juurtokaisla tuottaa runsaasti siemeniä ja muodostaa maahan siemenpankin. Se lisääntyy myös kasvullisesti. Tyvestä ja taipuneen varren solmukohdista nousee usein sivuversoja ja veden korkeuden vaihdellessa varsi voi juurtua monesta kohdasta maahan. Tämä lienee antanut kasville muun muassa sen suomenkielisen nimen.


title: Juurtokaisla

text: Juurtokaisla muistuttaa läheisesti korpikaislaa ("S. sylvaticus"), joka on sitä Suomessa huomattavasti yleisempi. Varsinkin nuorina lajien erottaminen toisistaan on hankalaa.


title: Juurtokaisla

text: Juurtokaislan pääesiintymisalue ulottuu Saksasta itään läpi itäisen Keski-Euroopan, Romanian, Ukrainan ja Venäjän Uralille asti. Euroopassa pohjoisimmat havainnot lajista ovat Etelä-Norjasta, Keski-Ruotsista, Itä-Suomesta ja Karjalankannakselta. Satunnaisemmin juurtokaislaa tavataan läpi Venäjän Keski-Aasian ja Siperian aina Tyynelle merelle saakka. Suomessa juurtokaislaa tavataan Kymenlaaksossa Kouvolassa ja Kotkassa sekä Pohjois-Karjalassa Joensuussa, Liperissä ja Rääkkylässä.


title: Juurtokaisla

text: Juurtokaisla kasvaa järvien ja jokien liejuisilla rannoilla ja kosteilla tulvaniityillä. Se on muuttunut yhä harvinaisemmaksi, koska rannoilla ei laidunneta ja tulvimista on rajoitettu vesien säännöstelyllä.


title: Korpikaisla

text: Korpikaisla ("Scirpus sylvaticus") on kosteiden rantojen kasvi.


title: Korpikaisla

text: Korpikaislan 20–90 senttimetriä pitkässä varressa on lehtiä lähes ylös asti. Lehdet ovat kirkkaanvihreitä ja noin senttimetrin levyisiä ja 30 cm pitkiä. Tummanvihreät tähkylärykelmät ovat isossa kerrannaisessa kukinnossa.


title: Korpikaisla

text: Korpikaislaa tavataan liki koko Euroopassa ja Suomessa Oulu–Joensuu-linjan eteläpuolella.


title: Ray Gillen

text: Ray Gillen (12. toukokuuta 1959 New York, Yhdysvallat – 1. joulukuuta 1993 New York, Yhdysvallat) oli yhdysvaltalainen laulaja, joka muistetaan yhtyeistä Black Sabbath ja Badlands.


title: Ray Gillen

text: Hän aloitti uransa New Jerseyn alueen klubiyhtyeissä, ja 1980-luvun alkupuoliskolla hän liittyi Rainbow-yhtyeen rumpalin Bobby Rondinellin perustamaan Rondinelli-yhtyeeseen. Yhtye keikkaili ahkerasti ja oli lähellä saada levytyssopimuksen.


title: Ray Gillen

text: Vuonna 1986 Black Sabbathissa laulanut Glenn Hughes, joka kärsi vakavista päihdeongelmista, erotettiin kesken yhtyeen Yhdysvaltojen kiertuetta. Black Sabbathin silloinen basisti, Dave "The Beast" Spitz, joka oli aikoinaan nähnyt Gillenin laulavan Rondinellin keikalla, suositteli Tony Iommille Gillenin ottamista Hughesin tilalle. Ray Gillen valittiin ja Sabbath jatkoi kiertuetta. Black Sabbathin suosio ei ollut kovin korkealla tuohon aikaan ja myös yhtyeen sisällä oli ongelmia. Kaikesta huolimatta yhtye alkoi vuoden 1986 loppupuoliskolla levyttämään tulevaa "The Eternal Idol" -albumia. Yhtyeen miehistö vaihtui useasti levytyksen aikana ja myös Ray Gillen lähti yhtyeestä vuoden 1987 alussa. Gillenin seuraaja, Tony Martin, lauloi levyn vokaalit uusiksi. Ray Gillen tosin esiintyy levyllä, sillä ”Nightmare”-kappaleessa oleva ”paholaismainen” nauru on hänen äänittämänsä. Levystä on liikkeellä myös bootleg-versioita, joissa Ray Gillen laulaa.


title: Ray Gillen

text: Ray Gillenin seuraava projekti oli Tom Galleyn Phenomena, jonka albumilla "Dream Runner" Gillen on mukana. Tämän jälkeen hän liittyi John Sykesin Blue Murder -yhtyeeseen, mutta tämä jäi lyhyeksi John Sykesin päätettyä laulaa itse.


title: Ray Gillen

text: Seuraavaksi Gillen perusti yhdessä kitaristi Jake E. Leen kanssa Badlands-yhtyeen. Yhtye julkaisi kaksi albumia heikohkolla menestyksellä ja levytti kolmannen jonka jälkeen vuonna 1992 Gillen erosi yhtyeestä riitaannuttua Jake E. Leen kanssa.


title: Ray Gillen

text: Gillen lauloi vielä supertähtiprojektissa Sun Red Sun, mutta hänen terveydentilansa oli alkanut heiketä. Vuoden 1993 joulukuussa Ray Gillen kuoli newyorkilaisessa sairaalassa. Hänen kuolinsyynsä oli AIDS. "Sun Red Sun" -albumi ja Badlandsin kolmas levytetty albumi julkaistiin postuumisti hänen kuolemansa jälkeen.


title: Mecklenburg

text: Mecklenburg oli saksalainen ruhtinaskunta, joka jakautui vuonna 1621 Mecklenburg-Schweriniin ja Mecklenburg-Güstrowiin. Güstrowista osa siirtyi Mecklenburg-Schwerinin herttualle 1701 ja jäljelle jäänestä osasta tuli Mecklenburg-Strelitz. Mecklenburg-Schwerinin herttuakunta ja Mecklenburg-Strelitz korotettiin suuriruhtinaskunniksi 1815.


title: Mecklenburg

text: Weimarin tasavallassa 1918–1933 entiset suuriruhtinaskunnat jatkoivat vapaavaltioina, kunnes kansallissosialistinen hallitus yhdisti osat yhdeksi Mecklenburgiksi. Neuvostoliiton miehitettyä alueen siihen yhdistettiin vielä Etu-Pommerikin, jolloin sitä kutsuttiin Mecklenburg-Etu-Pommeriksi (vuonna 1947 nimi tosin vaihtui taas Mecklenburgiksi).


title: Mecklenburg

text: Vuonna 1952 Saksan demokraattinen tasavalta lakkautti Mecklenburgin jakamalla sen kolmeen piiriin ("Bezirke"): Rostockin piiriin, Schwerinin piiriin ja Neubrandenburgin piiriin.


title: Mecklenburg

text: Kun Saksan demokraattinen tasavallan osat yhdistettiin Saksan liittotasavaltaan, muodostettiin uudelleen Mecklenburg-Etu-Pommeri, josta tuli yksi Saksan liittotasavallan osavaltioista.


title: David Donato

text: David Donato on yhdysvaltalainen laulaja. Hänet muistetaan parhaiten Black Sabbathin laulajaehdokkaana sekä White Tiger -yhtyeestä. Hän on tehnyt myös mallintöitä.


title: David Donato

text: David Donato liittyi Black Sabbathiin kesällä 1984 ja vaikutti yhtyeessä noin puoli vuotta. Tänä aikana yhtye levytti useita demoja, ja tästä kokoonpanosta tehtiin juttu Kerrang-lehteen. Lehtijuttua on vuosien aikana pidetty virheellisesti syynä Donaton erottamiseen yhtyeestä, mutta todellisuudessa Tony Iommi hajotti Black Sabbathin vuoden 1984 lopussa Geezer Butlerin lähdettyä ja päätti tehdä sooloalbumin.


title: David Donato

text: Tämän jälkeen Donato lauloi jonkin aikaa Geezer Butlerin sooloprojektissa jonka jälkeen hän perusti Kiss-yhtyeestä tutun kitaristi Mark St. Johnin kanssa White Tiger -yhtyeen, joka julkaisi yhden heikosti menestyneen albumin.


title: David Donato

text: Nykyään Donato lauleskelee silloin tällöin klubeilla ja rakentelee moottoripyöriä.


title: Earle Nelson

text: Earle Nelson (syntyi 1897, kuoli 13. tammikuuta 1928) oli yhdysvaltalainen sarjamurhaaja ja seksuaalirikollinen. Hän joutui laitokseen lapsen hyväksikäytöstä vuonna 1918. Sittemmin hänet julistettiin mielenvikaiseksi.


title: Earle Nelson

text: 20. helmikuuta 1926 hän raiskasi ja kuristi 63-vuotiaan naisen kotonaan. Sen jälkeen hän kierteli ympäri Yhdysvaltoja vuokraten huoneita, joissa raiskasi ja kuristi vuokraemännät. Nelson lähti vuonna 1927 Kanadaan, jossa hän murhasi 14-vuotiaan tytön asunnossaan. Hän jäi pian kiinni viiden kilometrin päästä Yhdysvaltain rajaa ja oikeudenkäynnissä 14. marraskuuta 1927 hänet tuomittiin kuolemaan.


title: Earle Nelson

text: Nelson sanoi oikeudenkäynnissään: ”En ole ikinä tehnyt murhaa, en ikinä, en ikinä, en ikinä.” Hänet hirtettiin Kanadassa 13. tammikuuta 1928.


title: CENTO

text: CENTO ( tai "Middle East Treaty Organization"; METO tai Baghdad Pact eli Bagdadin sopimus) oli vuonna 1955 Irakin, Turkin, Pakistanin, Iranin ja Britannian välillä solmittu puolustusliitto. Vaikka liitto oli Yhdysvaltain ajama, se ei liittynyt järjestöön ollenkaan. CENTO oli kylmän sodan sotilasliitoista epäonnistunein.


title: CENTO

text: Liitto lähti liikkeelle Turkin helmikuussa 1954 solmimasta liittosopimuksesta Pakistanin kanssa. 24. helmikuuta 1955 solmittiin Bagdadissa sopimus Irakin ja Turkin kesken. Iran, Pakistan ja Britannia liittyivät siihen myöhemmin.


title: CENTO

text: Sopimus oli samanlainen kuin Pohjois-Atlantin sopimus. Sen päämääränä oli rajoittaa Neuvostoliiton vaikutusvaltaa Lähi-idässä. CENTOlla ei ollut kuitenkaan pysyvää komentorakennetta, eikä länsivalloilla ollut juurikaan pysyviä sotilastukikohtia maissa. Yhdysvalloilla oli signaalitiedusteluasema Iranissa ja se teki U-2-lentoja Pakistanista käsin. Britannialla oli tukikohta Irakissa ja Pakistanissa.


title: CENTO

text: Liitto rakoili, kun Irakin kuningas Faisal II syöstiin vallasta, ja tasavaltalainen arabinationalistinen uusi hallitus erosi maaliskuussa 1959 sotilasliitosta. Tuolloin nimen Bagdadin sopimus käyttö lopetettiin. Vuosina 1965 ja 1971 Pakistan yritti saada apua sotiinsa Intiaa vastaan, mutta liittolaisten mukaan liitto oli tehty Neuvostoliittoa, ei Intiaa vastaan. Myöskään sen patoamistarkoitus ei toiminut, kun Neuvostoliitto solmi suhteet Egyptin, Syyrian, Irakin, Jemenin kansantasavallan, Libyan ja Somalian kanssa.


title: CENTO

text: Vuonna 1974 Turkki miehitti Kyproksen, mikä sai Britannian vetämään joukkonsa. Iranissa taas šaahi Mohammad Reza Pahlavi syöstiin vallasta 1979, jolloin maa vetäytyi liitosta ja liitto lakkautettiin


title: Normaali aliryhmä

text:
Ryhmäteoriassa normaali aliryhmä on aliryhmä, joka toteuttaa kaikilla formula_1 ehdon
eli mielivaltaisen alkion määräämät vasen ja oikea sivuluokka ovat samat. Aliryhmärelaatiota merkitään formula_3 Normaalien ryhmien olemassaolo vaikuttaa suuresti ryhmän rakenteeseen. Lisäksi normaalien aliryhmien avulla voidaan konstruoida tekijäryhmiä.


title: Normaali aliryhmä

text: Mikäli formula_4, niin seuraavat ehdot ovat yhtäpitäviä


title: Normaali aliryhmä

text: Koska ehdot ovat yhtäpitäviä, voitaisiin niistä mikä tahansa valita normaalin aliryhmän määritelmäksi. Monissa ryhmää vastaavissa algebran rakenteissa otetaan käyttöön viimeisen väitteen analogia, kun halutaan määritellä normaalia aliryhmää vastaava rakenne. Esimerkiksi luupeissa normaalin aliluupin määritelmä on usein helpointa tehdä luuppihomomorfismien avulla. Toisaalta kommutativiisia renkaita tutkittaessa normaalia aliryhmää vastaava rakenne on ideaali. Vaikka ideaalin määritelmä ei suoraan muistuta normaalin aliryhmän määritelmää, niin kommutatiivisen ryhmän osajoukko on ideaali jos ja vain jos se on jonkin rengashomomorfismin ydin.


title: Normaali aliryhmä

text: Monesti aliryhmän normaalius selvitetään käyttämällä nk. "normaaliuskriteeriä", jonka mukaan ryhmän formula_6 aliryhmä formula_5 on normaali, jos ja vain jos formula_19


title: Normaali aliryhmä

text:
Tämä normaaliuskriteeri voidaan todistaa seuraavasti:
Oletetaan aluksi, että formula_5 on ryhmän formula_6 normaali aliryhmä. Koska sivuluokat yhtyvät, voidaan valita mielivaltaiset sivuluokkien alkiot formula_22, missä formula_23. Kertomalla tämä alkion formula_24 käänteisalkiolla, saadaan formula_25 Oletetaan sitten väitteen oikea puoli todeksi ja tutkitaan alkiota formula_26 Osoitetaan, että formula_27. Valitaan formula_28 ja merkitään formula_29, jossa formula_30. Kertomalla oikealta alkiolla formula_24 saadaan formula_32. Siis formula_33. Tehdään samoin korvaamalla alkio formula_24 alkiolla käänteisalkiollaan. Siis formula_35, formula_36, josta saadaan formula_37 eli formula_38. Kokonaisuudessaan siis formula_39, eli aliryhmä formula_5 on normaali.


title: Will Friedle

text: William Alan Friedle (s. 11. elokuuta 1976 Hartford, Connecticut) on yhdysvaltalainen näyttelijä ja koomikko. Hänet tunnetaan parhaiten televisiosarjasta "Isojen poikien leikit" Eric Matthewsin roolista, josta Friedle sai Young Artist -ehdokkuuden vuonna 1995. Sarjan jälkeen hän on tehnyt enimmäkseen äänirooleja animaatiosarjoihin.


title: Will Friedle

text: Friedle syntyi Hartfordissa ja kasvoi Avonissa, Connecticutissa, josta hän muutti New Yorkiin pyrkiessään näyttelijäksi. Hänellä on kaksi vanhempaa veljeä Gary ja Greg. Yksi veljistä työskentelee pörssimeklarina New Yorkissa ja toinen oli hetken aikaa opettajana Okinawassa, Japanissa opettamassa englantia. Friedle opiskeli arkeologiksi Occidental Collegessa samaan aikaan kun hän näytteli televisiosarjassa Isojen poikien leikit. Hän joutui kuitenkin pitämään muutaman vuoden taukoa opiskeluiden parista sarjan vuoksi. 4. heinäkuuta 2006 People-lehden artikkelissa hän mainitsi pohdiskelleensa opiskelemista ravintolakoulussa.


title: Will Friedle

text: Friedlen tunnetuin kaveri on näyttelijä Jason Marsden, jonka kanssa hän on näytellyt muun muassa televisiosarjoissa "Isojen poikien leikit" ja "Kim Possible" sekä elokuvassa "Troijan sota". Lokakuussa 2004 hän oli Marsdenin häissä bestman.


title: Will Friedle

text: Friedle asuu Los Angelesissa yhdessä kissansa Cleopatran kanssa ja on maininnut harrastavansa kirjoittamista, lukemista, golfia ja matkustamista. Suosikki kaupungiksi hän mainitsi Amsterdamin.


title: Will Friedle

text: Näyttelemisen Friedle aloitti kymmenvuotiaana ja teki aluksi muutamia televisiomainoksia, kunnes vuonna 1988 Friedle pääsi juontajaisännäksi Nickelodeonin televisiosarjaan "Don’t Just Sit There". Tämän jälkeen hän sai uransa merkittävimmän roolin televisiosarjasta "Isojen poikien leikit" vuonna 1993. Tämän aikana Friedle sai Young Artist -ehdokkuuden ja samalla esiintyi muutamassa elokuvassa, kuten "The Gift of Love" ja "Troijan sota", jossa Friedle näytteli silloisen naisystävänsä Jennifer Love Hewittin kanssa. Hänellä oli myös päärooli kahdessa Disneyn elokuvassa, "My Date with the President’s Daughter" ja "H-E-Double Hockey Sticks", vuosina 1998–1999. Isojen poikien leikit -sarjan loputtua vuonna 2000 hän esiintyi enimmäkseen animaatioissa äänirooleissa ja teki muutamia elokuvarooleja "Mummonkaatajiin" ja "Everything You Wantiin". Friedle oli myös mukana pääosassa vuosina 2001–2002 lyhyeksi jääneissä televisiosarjoissa "Go Fish" ja "The Random Years".


title: Will Friedle

text: Ääninäyttelemisen pariin Friedle päätyi Bruce Timmin vaimon ansiosta, joka piti hänen roolistaan televisiosarjassa "Isojen poikien leikit". Hän ehdotti miehelleen Timmille Friedlen koe-esiinnyttämistä Batman of the Future animaatiosarjaan vuoden 1998 aikana, jonka myötä Friedle on tehnyt äänirooleja vuodesta 1999 lähtien animaatioihin ja videopeleihin. Hänen tunnetuimmat roolit ovat Terry McGinnis "Batman of the Future" -animaatiosarjassa ja Ron Stoppable "Kim Possiblessa", jonka roolissa hän oli vuosien 2002–2007 aikana. Tuona aikana Friedle huomasi kertoa Comic Vinen puhelin haastattelussa Disneyn ja Warner Brosin tapaa äänittää jaksot. Disneyn aikana hän useimmiten äänitti yksin tai yhdessä John DiMaggion kanssa omat vuorosanat mikäli näyttelijöiden aikataulut vain sopivat. Puolestaan Warnerilla äänitysstudiossa saattoi olla samaan aikaan 6–7 näyttelijää äänittämässä vuorosanojaan, joka loi vanhanaikaisen radionäytelmä tunnelman.


title: Will Friedle

text: Vuonna 2008 hän oli mukana "" -elokuvassa, jossa Friedlella on muutama sivurooli. Lisäksi hän on toiminut Blue Beetlen äänenä "issa".


title: Will Friedle

text: Friedle on myös ollut mukana eri videopeleissä vuodesta 2002 lähtien, kuten "" (2004), "Kingdom Hearts II" (2006), "Jade Empire" (2005) ja "Teen Titans" (2005).


title: Deacon Frost

text: Deacon Frost on Marvel Comicsin kuvitteellinen sarjakuvahahmo. Hän esiintyi Tomb of Dracula -sarjakuvissa sekä Blade Trilogy -julkaisuissa.


title: Deacon Frost

text: Frost oli alkujaan tiedemies, joka etsi avainta kuolemattomuuteen. Erästä koettaan varten Frost kaappasi nuoren naisen siirtääkseen tähän hiljattain tapetun vampyyrin verta. Naisen kihlattu ryntäsi laboratorioon juuri viime hetkillä. Tästä seuranneessa rähinässä Frost piikitti vahingossa itseensä vampyyrin verta. Tästä seurasi, että Frost muuttui vampyyriksi, mutta poikkeuksellisen "muuntumisensa" vuoksi hän sai eräitä vampyyreille poikkeuksellisia kykyjä: Jokainen, jonka Frost muuttaisi vampyyriksi, tulisi tuottamaan itsestään eräänlaisen kaksoisolennon.


title: WWE Raw

text: WWE Monday Night RAW on WWE:n tuottama showpainiohjelma. Yhdysvalloissa ohjelmaa näytetään USA Network -kanavalla suorana maanantai-iltaisin. Suomessa sarjaa näytti vuoden 2006 loppuun asti Subtv. Maksullinen MTV3 MAX -kanava esitti sarjaa vuosina 2007-2010.


title: WWE Raw

text: WWE Raw kävi Suomessa kiertueella kesäkuussa 2009. Suomessa käytiin seuraavat ottelut: Goldust vastaan William Regal, Maryse Ouellet vastaan Kelly Kelly (WWE Divas Championship -ottelu), Kofi Kingston vastaan Matt Hardy ( WWE United States Champion -ottelu), John Cena vastaan The Miz, Big Show vastaan MVP, Carlito &  Primo vastaan Cody Rhodes & Ted DiBiase (Unified WWE Tag Team Championship -ottelu) sekä Triple H vastaan Randy Orton. Batista oli poissa loukkaantumisen vuoksi.


title: WWE Raw

text: Raw (silloinen WWF Monday Night RAW) aloitti lähetyksensä 11. tammikuuta 1993 USA Networkilla. Ohjelma kesti tunnin. Alkuperäinen Raw oli uranuurtaja televisioidussa ammattilaispainissa.


title: WWE Raw

text:
RAW:ta on lähetetty Yhdysvalloissa teräväpiirtona 21. tammikuuta 2008 esitetystä jaksosta lähtien. Ennen Michael Colea selostajana toimi Jim Ross, joka siirtyi Smackdowniin. Vince McMahon myi RAW-Brändin Donald Trumpille 15. kesäkuuta 2009 mutta osti sen viikko myöhemmin takaisin.
Triple H:n saatua potkut toimitusjohtajan virasta, John Laurinaitis nimitettiin Rawin väliaikaiseksi toimitusjohtajaksi, kunnes tilalle löydettäisiin pätevä henkilö. Tämä huipentui Wrestlemania XXVIII:hin jossa Laurinaitiksen ja SmackDown!:in toimitusjohtajan Theodore Long:in joukkueet kohtasivat selvittääkseen kummankin brändin toimitusjohtajuuden. Laurinaitiksen joukkue voitti ottelun. Laurinaitis sai kuitenkin myöhemmin No Way Out 2012 -PPV:ssä potkut, ja uudeksi toimitusjohtajaksi nimitettiin 23. heinäkuuta AJ Lee. AJ Lee myöhemmin kuitenkin otettiin pois paikasta, ja uutta toimitusjohtajaa ei tehty vaan tilalle tuli Vickie Guerrero RAW Managing Supervisorina. Guerreron saatua potkut tästä virasta,toimitusjohtajaksi nimitettiin Brad Maddox. Maddox erotettiin 26. toukokuuta 2014.


title: Tomi Maanoja

text: Tomi Maanoja (s. 12. syyskuuta 1986 Espoo) on suomalainen jalkapallomaalivahti. Hän edustaa Veikkausliigassa pelaavaa HIFK:ta.


title: Tomi Maanoja

text: Maanoja aloitti uransa pääsarjatasolla Vantaan AC Allianssissa, jonka riveissä hän pelasi ensimmäiset liigaottelunsa kaudella 2005. Seuraavaksi kaudeksi hän siirtyi espoolaiseen FC Honkaan, jonka riveissä hän pelasi kaudella 2006 kakkosmaalivahtina kolme ottelua Tuomas Peltosen loukkaannuttua. Kauden 2007 Maanoja aloitti ykkösmaalivahtina, mutta kausi keskeytyi ikävällä tavalla Maanojan murrettua kätensä. Loppukaudesta kuntouduttuaan Maanoja sai jälleen vastuuta ja tilille kertyi Veikkausliigassa lopulta 14 ottelua, joista Honka ei hävinnyt yhtään.


title: Tomi Maanoja

text: Maanoja siirtyi Allsvenskaniin AIK:n riveihin kaudella 2008. Debyyttinsä solnalaisten riveissä hän teki 14. elokuuta 2008 GIF Sundsvallin vieraana ottelussa joka päättyi 1–1-tasapeliin. Helmikuussa 2009 pelatussa AIK:n harjoitusottelussa Maanojalta katkesi sääriluu, minkä vuoksi hän joutui olemaan pois pelikentiltä koko kauden ja jäämään pois alle 21-vuotiaiden EM-lopputurnauksesta. Tammikuussa 2011 Maanoja teki sopimuksen vanhan seuransa FC Hongan kanssa.


title: Tomi Maanoja

text: Maanoja teki helmikuussa 2012 alkavan kauden kattavan sopimuksen Norjan toiseksi korkeimmalla sarjatasolla Adeccoligaenissa pelaavan Sandefjordin kanssa. Yhden ulkomailla vietetyn kauden jälkeen hän solmi vuoden sopimuksen Rovaniemen Palloseuran kanssa helmikuussa 2013.


title: Tomi Maanoja

text: Maanoja kuului myös Suomen alle 21-vuotiaiden maajoukkueeseen. Ensiesiintymisensä A-maajoukkueessa hän teki 4. helmikuuta 2009 ystävyysottelussa Japania vastaan.


title: Tomi Maanoja

text: AIK


title: Tomi Maanoja

text: Honka


title: Tomi Maanoja

text: RoPS


title: Tomi Maanoja

text: FC Lahti


title: Peugeot 206

text: Peugeot 206 on Peugeot’n vuosina 1998–2012 valmistama pieni henkilöautomalli. Se tuli Peugeot 205:n seuraajaksi ja sen korvasi Peugeot 207 vuonna 2006, mutta 206 pysyi edelleen mallistossa vuoteen 2012 saakka. Kaikista Peugeot-malleista juuri 206:ta on valmistettu eniten: vuonna 2010 tuotantomäärä oli 6,8 miljoonaa kappaletta. Vuonna 2001 Peugeot 206 oli myös Euroopan myydyin henkilöautomalli. Mallia on kehuttu hyvästä matkustusmukavuudesta ja taloudellisista moottoreista. Vikatilastoissa 206 on kuitenkin sijoittunut keskitason huonommalle puolelle. Tyypillisimpiä vikoja ovat esimerkiksi sähköviat. Kolariturvallisuus oli Peugeot 206:ssa hyvällä tasolla. Vuoden 2000 Euro NCAP -kolaritestistä malli sai tulokseksi neljä tähteä viidestä.


title: Peugeot 206

text: Vuonna 2006 Peugeot 206 -mallia alettiin myydä Kiinassa Citroën C2 -nimisenä. Auton ulkonäköä oli muokattu vastaamaan muuta Citroën-mallistoa, mutta sillä ei samasta nimestään huolimatta ollut mitään yhteistä Euroopassa myydyn Citroën C2:n kanssa.


title: Peugeot 206

text: Peugeot 206 menestyi hyvin myös ralliautoilussa. Marcus Grönholm voitti 206 WRC:llä kaksi WRC:n maailmanmestaruutta, vuosina 2000 ja 2002.


title: Peugeot 206

text: 1990-luvun puolivälissä Peugeot päätti olla kehittämättä suoraa seuraajaa suositulle 205-mallilleen. Peugeot uskoi asiakkaiden löytävän uuden, pienemmän Peugeot 106 -mallin, tai hankkivan jonkin Peugeot 306:n pienemmistä ja halvemmista versioista. Peugeot 205 poistettiin vaivihkaa mallistosta, mutta valmistajan pettymykseksi kummankaan korvaavan mallin myynti ei edistynyt toivotulla tavalla. Mallistoon jäänyttä aukkoa päätettiin paikata, ja näin syntyi myöhästynyt seuraaja 205-mallille. Peugeot 206:ta varten kehitettiin kokonaan uusi pohjalevy, sillä konsernin valikoimissa ei entuudestaan ollut sopivaa alustaa. Alustarakenteet olivat kuitenkin samankaltaiset kuin 205-mallissa. Takana oli ranskalaisvalmistajien suosima vääntösauvajousitus, joka säästi tilaa.


title: Peugeot 206

text: Peugeot 206:n ensiesittely tapahtui lopulta syksyllä 1998. Kooltaan malli asettui luokkansa suurimpien autojen joukkoon, mutta tavaratilan koko ei kuitenkaan ollut keskimääräistä suurempi. Sisätilojen osalta laskeva kattolinja rajoitti pääntilaa takaistuimella, ja tilaa oli leveyssuunnassakin vähäisesti. Korimalleina oli aluksi kolmi- ja viisioviset hatchbackit, mutta joillain markkina-alueilla mallistoon kuului myös neliovinen sedan. Avomalli CC esiteltiin vuonna 2001 ja farmari vuotta myöhemmin. Tavallisen henkilöautomallin lisäksi valmistettiin myös Peugeot 206 XA -nimistä pakettiautoversiota, josta oli poistettu takaistuimet tavaratilan suurentamiseksi. Tätä mallia ei kuitenkaan tuotu Suomeen.


title: Peugeot 206

text: Moottorit kuuluivat PSA:n TU-sarjaan. Bensiinimoottoreina oli 1,1- (60 hv), 1,4- (75 hv) ja 1,6-litraiset (88 hv) vaihtoehdot. Dieselinä oli aluksi 1,9-litrainen (70 hv) ja keväästä 1999 lähtien myös suorasuihkutteinen 2,0 HDi (90 hv).


title: Peugeot 206

text: Perusmalli XR:n varustukseen sisältyi kaksi turvatyynyä, turvavöiden esikiristimet ja voimanrajoittimet, lämmitettävät peilit ja sisäilmansuodatin. 1,1-litraista lukuun ottamatta vakiona oli myös korinväriset puskurit, kierroslukumittari ja ohjaustehostin.


title: Peugeot 206

text: XT-mallissa oli 14 tuuman pyörät, plyysiverhoilu, kauko-ohjattava keskuslukitus, säilytystila etumatkustajan istuimen alla, sähköikkunat edessä ja kuljettajan istuimen korkeussäätö.


title: Peugeot 206

text: Lievästi urheilullisessa XS:ssä oli ABS-jarrut, sähköpeilit, sumuvalot ja öljymäärän mittari.


title: Peugeot 206

text: Vuonna 1999 tuli tehokkaimmaksi moottoriksi 2,0-litrainen (135 hv) GTI. Mallin vakiovarustukseen kuului 15 tuuman kevytmetallivanteet, sivuturvatyynyt (yht. neljä turvatyynyä), tuulilasinpyyhkijöiden sadetunnistin ja ulkolämpötilan mittari. Ovenkahvat olivat korinväriset ja takanakin oli levyjarrut. Verhoilussa istuinten reunat olivat nahkaa, etureuna ja ovipaneelit alcantaraa ja istuinosa plyysiä. Iskunvaimennus oli säädetty normaaleja malleja jäykemmäksi.


title: Peugeot 206

text: GTI-mallista valmistettiin myös 4 000 kappaleen numeroitu erä Peugeot 206 GT -erikoismallia. Auto vastasi tekniikaltaan ja varustelultaan täysin GTI:tä, mutta sen ulkonäkö muistutti enemmän Peugeot 206 WRC:tä.


title: Peugeot 206

text: Kolmas erikoismalli oli vuonna 2000 esitelty viisiovinen Roland Garros. Siinä oli 1,6-litrainen (109 hv) bensiinimoottori, joka korvasi aikaisemman 88-hevosvoimaisen myös muissa malleissa. Auton tunnisti vihreästä Tie Break -metalliväristä ja lasikatosta. Ylelliseen varusteluun kuului nahka/alcantara-verhoilu, kevytmetallivanteet, tuulilasinpyyhkijöiden sadetunnistin, monitoimiohjauspyörä ja automaatti-ilmastointi.


title: Peugeot 206

text: Vuosimallin 2000 autoihin tuli kirkaslasiset sivuvilkut ja täyskokoinen vararengas. Puhkiruostumattomuustakuu piteni kuudesta kahteentoista vuoteen. 1,4 litran moottoria uudistettiin aikaisempaa taloudellisemmaksi ja vähäpäästöisemmäksi. Mallivuoden 2001 autoissa oli lisäksi vakiona takaistuimen keskipaikan pääntuki ja kolmipisteturvavyö.


title: Peugeot 206

text: Vuonna 2001 esiteltiin nelipaikkainen avomalli CC, joka oli tuolloin markkinoiden edullisin avoauto. Autossa oli sähkötoimisesti avautuva ja sulkeutuva kovakatto. Moottoriksi sai 1,6- tai 2,0-litraisen bensiinimoottorin. Pienemmällä moottorilla varustetussa vakiovarustukseen sisältyi ABS-jarrut, sähköpeilit, kauko-ohjattava keskuslukitus ja sähköikkunat edessä. 2,0-litraisen moottorin yhteydessä varusteina oli lisäksi radio/CD-soitin, sivuturvatyynyt (yht. neljä turvatyynyä), automaatti-ilmastointi sekä Sport-paketti: 16 tuuman kevytmetallivanteet, nahkaverhoiltu ohjauspyörä ja alumiinipolkimet. CC:n osuus kokonaistuotannosta oli noin 15 prosenttia.


title: Peugeot 206

text: XR:n korvasi Color Line syksyllä 2001. Siinä oli korinväriset puskurit, hopeapohjainen mittaristo, värikäs verhoilu (keltainen, punainen tai sininen), uudet etuistuimet ja 14 tuuman pyörät.


title: Peugeot 206

text: Vuosimallin 2002 autoissa ohjauspyörä ja viikset vaihdettiin uusiin. Sähköjärjestelmä oli myös uusi, ja se perustui täysin väylätekniikkaan.Kesällä 2002 esiteltiin 206:n farmarimalli SW, jota valmistettiin Englannissa. SW oli muodoiltaan linjakas ja urheilullinen. Tavaratilaa oli 313 litraa ja takaistuintilat olivat hatchbackeja suuremmat. SW:ssä esitelty parannettu alusta tuli hieman myöhemmin myös muihinkin malleihin. Suurin muutos oli etuakselin jäykennys, joka paransi ohjaustuntoa. Moottorivaihtoehdot olivat 1,4, 1,6, 2,0 GTI sekä 2,0 HDi. SW:n perusmalli oli X Line, jossa oli ABS-jarrut, kauko-ohjattava keskuslukitus ja sähköikkunat edessä. X Linen yläpuolella olivat muista malleista tutut XS ja GTI.


title: Peugeot 206

text: Syksyllä 2002 edullisimmaksi varustetasoksi tuli koko mallistossa X Line, jonka varustelu ja hinta vastasivat täysin aiempaa Color Linea.


title: Peugeot 206

text: Alkuvuodesta 2003 markkinoille tuli uudella suorituskykyisellä 2,0 litran 177-hevosvoimaisella moottorilla varustettu urheilullinen RC, joka oli nelipaikkainen. Varusteina oli takaspoileri, 17 tuuman kevytmetallivanteet, ESP, neljä turvatyynyä, tuulilasinpyyhkijöiden sadetunnistin, nahka/alcantara-verhoilu, automaatti-ilmastointi, urheiluistuimet ja kromatut pakoputkien päät.


title: Peugeot 206

text: Kasvojenkohotuksen kokenut 206 saapui Suomeen vuoden 2003 toukokuussa. Kylki- ja puskurilistat olivat nyt korinväriset ja ajovalot kirkaslasiset. Myös takavaloihin oli tehty muutoksia ja etusäleikkö oli hunajakennotyyppinen. Kaikissa malleissa oli nyt ABS-jarrut, ja hätäjarruassistentti kuului järjestelmään. Moottorivalikoiman uutuus oli 1,4-litrainen (68 hv) HDi, joka korvasi vanhan 1,9-litraisen dieselin. Puolet ulkoväreistä oli uusia ja myös suurin osa sisustusmateriaaleista oli uusittu. Hatchback-malleissa X Linen korvasi Midnight, jossa oli sumuvalot. XR sisälsi ohjaustehostimen, sähköikkunat edessä sekä keskuslukituksen. XT-mallissa oli ajotietokone (ei 1,4-litraisessa), plyysiverhoilu ja sähköpeilit. XS:ssä oli lisäksi maskin kromikehys.


title: Peugeot 206

text: GTI-varusteluun kuului nyt 16 tuuman kevytmetallivanteet, automaatti-ilmastointi ja radio/CD-soitin. Samat varusteet olivat Roland Garrosissa, lukuun ottamatta kevytmetallivanteita. Roland Garrosin nahkaverhoilu oli nyt räikeä oranssi-vihreä.


title: Peugeot 206

text: Elokuussa SW XS- ja SW X Line HDi -malleihin tuli vakiovarusteeksi manuaali-ilmastointi, ja samalla kaikkien SW-mallien hintaa laskettiin.


title: Peugeot 206

text: Alkuvuodesta 2004 markkinoille tuli uusi 16-venttiilinen 1,4 litran (88 hv) moottori. Vanha 1,4-litrainen jäi XR-malleihin. Samaan aikaan GTI, RC ja Roland Garros saivat turvaverhot vakiovarusteeksi, ja SW:n uudeksi perusmalliksi tuli vaatimaton Boulevard. Samana keväänä 2,0-litraisen HDi:n korvasi Suomessa uusi 1,6 HDi (109 hv). Siinä oli hiukkassuodatin, ja moottorin sai XT- ja XS-malleihin. Toinen uutuus oli erikoismalli S-Edition, varusteltuna metallivärillä, radio/CD-soittimella, kevytmetallivanteilla ja ilmastoinnilla.


title: Peugeot 206

text: Keväällä 2005 S-Editionin korvasi Trendy, johon kuului sumuvalot ja urheilullinen etupuskuri. Mallin sai S-Editionista poiketen myös dieselkäyttöisenä ja farmarikorisena.


title: Peugeot 206

text: Vuoden 2006 keväänä Peugeot 207:n esittelyn yhteydessä 206-mallistoon jäi vain halvimmat mallit. Perusmalliksi tuli City, joka sisälsi aikaisemman XR:n lisäksi öljymäärän mittarin. Korinväriset ovenkahvat, sisävalon viive ja kaksiosainen takaselkänoja sen sijaan puuttuivat. SW:n perusmalli taas oli Trendy, jossa myös oli öljymäärän mittari, muttei kuitenkaan radiota ja kevytmetallivanteita.